Ismét örökbefogadási programot indított a Palicsi Állatkert

Magánszemélyek és vállalatok egyaránt jelképesen befogadhatnak egy vagy akár több állatot is az állatkertben.

Hétköznap délelőtt is sokan látogatták a Palicsi Állatkertet. A medve ketrece elkerülhetetlen, legfőképp a gyerekek szeretnek ott időzni, hiszen a mackó a sok érdeklődőt egy-egy látványos ágaskodással szokta meglepni.
Tímár Boldizsár, Budapest, Magyarország:„- Miért tetszik a medve, meséld el nekem?
- Mert szép barna.”
Medvének, tigrisnek, fókának, oroszlánnak, sündisznónak vagy éppen mindegyiknek lehetünk ezután a jótevői, ugyanis a Palicsi Állatkert egy régi akcióját újították meg. Jelena Toljagić, oktatási és promóciós tevékenységek koordinátora, Palicsi Állatkert: „Úgy döntöttünk, hogy elindítjuk az örökbefogadási programunkat. Ez nem egy klasszikus örökbefogadás, tehát az állat az állatkertben marad, nem hagyja el azt, hanem arra törekszünk, hogy az örökbefogadó pénzadományából az örökbefogadott állat életterét gazdagítsuk. Fekhelyet, pihenő helyet alakítunk ki számára, vagy valamilyen foglalkozást alakítunk ki, érdekes etetőt, itatót, vagyis ez állattól függő.”
A cirkuszból idekerült barna macit a Pejić család fogadta örökbe. Most rendszeresen járnak a macit etetni almával, persze, az intézmény illetékeseinek jelenlétében.
Pejić Tamina, Hajdújárás:„- Miért szereted a medvét?
- Azért, mert úszik, meg barna színű, meg két lábra áll, meg eszik almát.
- Melyik állatot fogadtátok még örökbe?
- A selyemmajmokat.
- Őt a testvérkéd választotta?
- Igen.
- Tudod-e, hogy miért?
- Mert sikítanak.”
Magánszemélyek legalább 5000 dináros adománnyal járulhatnak hozzá az örökbefogadott állat életterének még szebbé, jobbá tételéért. A cégek legkevesebb 20 ezer dinárért válhatnak örökbefogadóvá. Pejić Tímea, Hajdújárás: „Mi nem először fogadtunk most örökbe állatot, annyi, hogy most két kislány részére tettük ezt. Szerintünk ez egy nagyon jó kezdeményezés. Egy nagy élmény a gyerekeknek, mondhatják, hogy nekik van örökbefogadott állatuk az állatkertben, és ezzel segíteni tudjuk az állatkertet is.”
Az örökbefogadó nevét tartalmazó táblát helyeznek el a befogadott állat ketrece előtt, a családnak pedig éves bérlettel hálálják meg az adományokat. A mintegy két hete indított akcióban már csaknem 30 állatot fogadtak örökbe. A jótevők Szabadkáról, Palicsról, Hajdújárásról, Rumából, Újvidékről, de még Belgrádból és Knićből is jelentkeztek erre a nem mindennapi programra, eddig több mint húszan.

Örökbefogadási programot indított a Palicsi Állatkert

Újra örökbefogadási programot indított el a Palicsi Állatkert.

Már korábban is volt örökbefogadási programja
a Palicsi Állatkertnek.
Ezt a programot most újra indította az állatkert.
Az emberek fizethetnek azért, hogy örökbe fogadjanak
1 vagy több állatot a Palicsi Állatkertből.
A vállalatok is fizethetnek azért, hogy örökbe fogadjanak
1 vagy több állatot.
Medvét, tigrist, fókát, oroszlánt vagy sündisznót is
örökbe lehet fogadni a Palicsi Állatkertben.
Az örökbefogadáskor az állat az állatkertben marad.
Az örökbefogadó személy pénzadományt ad
az örökbefogadott állatért.
Így az örökbefogadott állatnak jobb élete lesz.
A pénzadományból az örökbefogadott állatnak
új fekhelyet vagy pihenő helyet alakítanak ki,
érdekes etetőt, itatót kap.
A Palicsi Állatkertben élő barna macit
a hajdújárási Pejić család fogadta örökbe.
Ők folyamatosan járnak ki az állatkertbe
etetni a medvét almával.
Magánszemélyek 5000 dináros adománnyal
fogadhatnak örökbe állatot a Palicsi Állatkertből.
A vállalatok legkevesebb 20 ezer dinárért fogadhatnak örökbe.
Aki örökbe fogad 1 állatot, annak a nevét tartalmazó táblát
kihelyezik a befogadott állat ketrece elé.
Azok a családok, akik állatot fogadnak örökbe,
1 éves bérletet kapnak a Palicsi Állatkerttől.
Az örökbefogadási akciót 2 hete indították el
az állatkertben.
Eddig már 30 állatot fogadtak örökbe.
Az örökbefogadók Szabadkáról, Palicsról, Hajdújárásról,
Rumából, Újvidékről, de még Belgrádból és Knićből is jelentkeztek.
Eddig több mint 20 örökbefogadó van.


Újra megrendezik a szegedi papucs napját

Mesébe illő papucsok, gyerektáncosok és gyerekfoglalkozások mellett papucsvásár is várja az érdeklődőket szombaton a szegedi Szent-Györgyi Albert Agórában.

A programon idén a gyerekeké és a meséké lesz a főszerep. A megnyitón fellépnek a Szeged Táncegyüttes gyerekcsoportjai Gombos András vezetésével. Délután a Szegedi Papucshímző Kör tagjai tartanak kézműves-foglalkozást.
A papucsvásárra magyarországi és vajdasági papucsos mesterek érkeznek, akiktől a helyszínen vásárolni lehet és rendelést is vesznek fel egyedi igényekre. A vásárt a papucshoz kötődő pipacsos népművészeti és kézműves termékek kínálata színesíti.
A szegedi papucsot nemcsak egyedisége miatt nevezik páratlannak, hanem azért is, mert egy-egy méret egyazon kaptafán készül, és a taposásával válik jobb-, illetőleg ballábassá. 2018-ban felvették a szellemi kulturális örökség nemzeti jegyzékébe.

Szombaton tartják meg újra a szegedi papucs napját.

Szeged 1 város Magyarországon.
Szombat június 18-a lesz.
Szombaton délután 2 órától kezdődnek
az érdekes foglalkozások
a szegedi Szent-Györgyi Albert Agórában.
A gyönyörű papucsok, gyerektáncosok
és gyerekfoglalkozások mellett papucsvásár is
várja majd szombat délután az érdeklődőket Szegeden.
A megnyitón fellépnek a Szeged Táncegyüttes
gyerekcsoportjai is.
Délután a Szegedi Papucshímző Kör
tagjai tartanak kézműves foglalkozást.
A papucsvásárra magyarországi
és vajdasági papucsos mesterek érkeznek.
A papucsos mesterektől vásárolni
és előre rendelni is lehet papucsokat.
A szegedi papucsok nagyon különlegesek és szépek.
A szervezők minden érdeklődőt szeretettel várnak
szombaton, a szegedi papucs napjára.


Egy beteg gyermek gyógykezelésére gyűjtenek a sándori Adventi Jótékonysági Vásáron

Harmadik alkalommal szervezték meg az Adventi Jótékonysági Vásárt a "Mária, az Egyház Anyja" plébánián.

A templomkertben felállított koszorú második gyertyáját Fazekas Ferenc, a Szabadkai Egyházmegye püspöke gyújtotta meg. Az érdeklődők finom falatokat és italokat fogyasztva jótékonykodhattak. Sült kolbász, mézes pálinka és sok más finomság is várja a látogatókat. Az Adventi Jótékonysági Vásár este 9 óráig vár minden érdeklődőt.
Illés Hajnalka, a Szabadkai Egyházmegye sajtóreferense: „A Mária, az Egyházanya plébánia immáron harmadik alkalommal szervezi meg adventi jótékonysági vásárát. Első évben egy családnak tüzelőt vásároltunk. Tavaly egy beteg kislány gyógykezelésére utaltuk a teljes befolyt összeget. Mivel a szervező bizottság idén is így döntött. Idén is ez lesz, tehát egy beteg gyermek gyógykezelését fogjuk támogatni.”

Beteg gyermek gyógyítására gyűjtöttek Szabadkán

Egy beteg gyermek gyógyítására gyűjtöttek a sándori Adventi Jótékonysági Vásáron.

Sándor 1 városrész Szabadkán.
A jótékonysági vásárt tegnap tartották meg Sándorban.
Tegnap december 9-e, szombat volt.
Az Adventi Jótékonysági Vásárt 3. alkalommal szervezték meg.
A jótékonysági vásárt a Mária, az Egyház Anyja plébániája szervezte meg.
A plébánia egyházi épületet jelent,
ami mellett legtöbbször a templom van.
A templomkertben felállított adventi koszorú
második gyertyáját Fazekas Ferenc gyújtotta meg.
Fazekas Ferenc a Szabadkai Egyházmegye püspöke.
Az érdeklődők finom ételeket és italokat is fogyaszthattak
a vásárban, miközben jótékonykodtak.
Sült kolbász, mézes pálinka
és sok más finomság is várta a látogatókat.
Első évben 1 családnak vásároltak tüzelőt
a jótékonysági vásáron gyűjtött pénzből.
Tavaly és idén is 1 beteg gyermek gyógykezelésére gyűjtött
a Mária, az Egyházanya plébánia.


Nyugdíjasok festménykiállítása nyílt meg a szabadkai Városházán

Az egy héten át zajló festőtábor Az idős kort ünnepeljük - a kultúra színei nevű projekt keretein belül jött létre. Víg Szalma Sztella

Idén is sikeres volt a szabadkai Vinculum Egyesület festőtábora, amelyet nyugdíjasok számára szerveztek. A táborban készült alkotásokból nyílt kiállítás a szabadkai Városháza előcsarnokában. Az időseknek Janó Blanca festőművész segített az akril technika elsajátításában.
A kiállításmegnyitón kiosztották az elismerő okleveleket is. A projekt Szabadka Város Társadalmi Tevékenységek Titkárságának támogatásával valósult meg.
Víg Szalma Sztella, elnök, Vinculum Egyesület: „Tizennyolcan vettek részt a festőkurzuson ebben az évben. A színek bűvöletébe volt a tavalyi évben, az idén pedig A kultúra színei volt a téma, amit feldolgoztunk. Hong Ha Vetstein egy előadást tartott nekünk Vietnámról, ez egy motiváció volt. Akrillal festettek az idősek, és azokat állítottuk most ki.”

Nyugdíjasok festménykiállítása nyílt Szabadkán

Nyugdíjasok festménykiállítása nyílt meg tegnap a szabadkai Városházán.

Tegnap november 7-e, kedd volt.
A szabadkai Vinculum Egyesület 1 hetes
festőtábort szervezett a nyugdíjasok számára.
A táborban készült alkotásokból nyílt meg a festménykiállítás
a szabadkai Városháza előcsarnokában.
Az időseknek Janó Blanca festőművész segített
a tábor ideje alatt.
A festőtáborban 18 nyugdíjas vett részt.
Idén a kultúra színei volt a témája a festőtábornak.
A tegnapi kiállításmegnyitón kiosztották az elismerő okleveleket is.


Két kis farkas született nemrég a Palicsi Állatkertben

Idén továbbá egy bengáli tigrissel is gazdagodott az intézmény vadállománya. Az állatkert a nyári időszakban is várja a látogatókat mindennap 9 és 19 óra között.

Két farkaskölyök született a Palicsi Állatkertben még május 1-én. A kölykök azonban csak május 31-én bújtak először elő a kuckójukból, és most a Pannon Televízió stábjának is sikerült őket lencsevégre kapnia.
Akik személyesen is szeretnék szemügyre venni a kis sarkvidéki farkasokat, azoknak most már könnyebb a dolguk. Csak türelmesen és csendben kell várniuk, és a kölykök már ki is jönnek a szabadba. Jelena Toljagić, biológus, Palicsi Állatkert: „Egy fiatal párról van szó, akik két éve érkeztek a Belgrádi Állatkertből. Ők a nőstény Alba és a hím Aris. Most először lettek utódaik. Így a farkasfalkákban megszokott módon a szülőpár nagyon féltékeny mindenkire, és őrzik a kölykeit.”
De nemcsak a farkaskölykök számítanak az idén újdonságnak Palicson. Április végén egy bengáli tigrissel is gazdagodott az állatkert. Ottjártunkkor kissé félénk volt és elbújt a növényzetben, de az intézmény dolgozói szerint a vadmacska is hamarosan hozzászokik az új környezetéhez, ha a nyáron már több látogatóval találkozik. „További újdonság még, hogy egy bengáli tigriskölyköt is kaptunk ajándékba a Jagodinai Állatkerttől. Ő egy 10 hónapos hím, Naumnak hívják. Érkezése első napja óta kint érzi a legjobban magát.”
Ami pedig a belépőket illeti, a felnőttek 400 dinárért, a gyerekek és a nyugdíjasok 300 dinárért járhatják körbe a Palicsi Állatkertet. Emellett különböző csoportos jegyek is vásárolhatók, a családok számára 1000 dinárba kerül a jegy.

Két kis farkas született a Palicsi Állatkertben

Még májusban 2 kis farkas született a Palicsi Állatkertben.

A kölykök csak május 31-én bújtak először elő a kuckójukból.
A Pannon Televízió csapatának is sikerült
lekamerázni a kis farkaskölyköket.
A nemrég született kölykök sarkvidéki farkasok.
Az állatkertbe látogatóknak csak türelmesen
és csendben kell várniuk,
és a kölykök már ki is jönnek a szabadba.
Nemcsak a farkaskölykök újdonságok idén Palicson.
Április végén 1 bengáli tigris érkezett az állatkertbe.
Az állatkert a nyári időszakban is várja a látogatókat
mindennap délelőtt 9 óra és este 7 óra között.
A felnőttek 400 dinárért, a gyerekek
és a nyugdíjasok 300 dinárért járhatják körbe a Palicsi Állatkertet.
Különböző csoportos jegyek is vásárolhatók,
a családok számára 1000 dinárba kerül a belépőjegy.


Csantavér óriás adventi koszorúja

Adventi koszorút állítottak a csantavéri Páduai Szent Antal templom előtt. A koszorú a karácsonyi ünnepek végéig díszíti majd a központot.

Ercsi Hargita a csantavéri helyi közösség képviseletében arról beszélt, hogy mivel minden évben megrongálják a koszorút, idén kamerákat állítottak fel a környéken, hogy megpróbálják megakadályozni ezt a gondot.
Ercsi Hargita, tanácstag, Csantavér HK: „Facebookon csináltunk egy felívást, ez arra vonatkozott, hogy fenyőfaágakat, zöldet gyűjtünk a koszorú készítéséhez. Másodsorba pedig arra is vonatkozott a felhívás, hogy azokat az emberek, akik szívesen csatlakoznának a csapatunkhoz, jöjjenek el és segítsenek."

Csantavér óriás adventi koszorúja

A Páduai Szent Antal templom
Csantavér központjában van.
Csantavér 1 település Vajdaságban.
Az adventi koszorú a karácsonyi ünnepek végéig
díszíti majd Csantavér központját.
Az elmúlt években minden alkalommal
megrongálták ezt az adventi koszorút.
Idén kamerákat helyeztek fel a környéken,
hogy senki ne tehessen kárt az adventi koszorúban.
Az óriási adventi koszorút a csantavéri lakosok
közösen készítették el.
A csantavéri lakosok fenyőfaágakat
és más zöld növényeket gyűjtöttek,
amiből elkészült a szép adventi koszorú.
Bárki megtekintheti a koszorút Csantavér központjában
a karácsonyi ünnepek végéig.


Szabadkáról született szerzemény - VIDEÓ

Magyarul is megjelent Lengyel Gábor ismert zene és dalszerző Szabadkáról szóló szerzeménye.

A dal Boro Platiša lemezén debütált Subotica címmel, amelyet a Kafanski svirači, azaz a Kávéházi zenészek formációval rögzített. Magyarra Szabó Róbert ültette át, ő is adja elő. A közösségi felületeken is elérhető a felvétel. Eddig már sokan kedvelték és meg is osztották. Hallgassák meg Önök is!

Szabadkáról szóló dal jelent meg

Szabadkáról szóló dal hallgatható meg az interneten.

A Szabadkáról szóló dal korábban szerbül jelent meg Subotica címmel.
A dalt Lengyel Gábor ismert zeneszerző és dalszerző írta.
A dal először Boro Platiša lemezén jelent meg
Subotica címmel.
A dalt a Kafanski svirači,
vagyis a Kávéházi zenészek játszották el.
Ez a dal most magyarul is megjelent Szabadkáról címmel.
Magyar nyelvre Szabó Róbert írta meg.
Szabó Róbert az, aki a dalt elénekli magyarul.
A dal a közösségi oldalakon is elérhető.
Közösségi oldal például a Facebook.
Eddig már sokan kedvelték és megosztották a dalt.
Hallgassák meg Önök is a Szabadkáról szóló dalt!


Visszatér a tavaszias időjárás, sok napsütéssel

Kedden és szerdán zavartalanul élvezhetjük a napos időt, esni sehol sem fog. Csütörtökön kevés felhő árnyékolja be az eget, már a délelőtti órákban kellemes hőmérséklet várható.
Nagypénteken erős lehet az északnyugati szél, de a levegő nem hűl le. A maximumok 16 és 22 fok között alakulhatnak. Hétvégére is szép időt jósolnak a meteorológusok.

Visszatér a tavaszias időjárás

Visszatér a tavaszias időjárás térségünkbe.

A következő napokban kellemes
tavaszias időjárás és sok napsütés várható.
Kedden és szerdán is napos időjárásra
lehet számítani.
Kedden és szerdán csapadék nem várható.
A csapadék ugyanaz, mint az eső.
Kedd április 12-e, holnap lesz.
Szerda április 13-a lesz.
Csütörtökön már felhősebb lehet az ég.
Nagypénteken erősen szeles lehet az idő,
de a levegő nem hűl le.
A következő napokban 16 fok és 22 fok között
alakul a hőmérséklet.
A hétvégére is szép időt jósolnak a meteorológusok.
Meteorológus az az ember,
aki az időjárással
és az időjárás alakulásával foglalkozik.


Szerbiában sárga figyelmeztetés lépett érvénybe

Országszerte instabil időjárás várható, záporokkal és heves zivatarokkal.

Szabadkán és környékén ma túlnyomóan napos, meleg időjárás lesz, a maximum hőmérséklet 30 fok körül alakul, enyhe széllel, de helyenként akár csapadék is előfordulhat. Éjszaka sem várható nagyobb lehűlés, 19-20 fok lesz. A hét többi napján is 30 fokos nyárias időjárásra van kilátás, azonban nem árt, ha továbbra is magunknál tartjuk az esernyőnket.

Sárga figyelmeztetés van érvényben Szerbiában

Ma sárga figyelmeztetés van érvényben az egész országban.

Ma június 21-e, kedd van.
A sárga riasztás azt jelenti,
hogy változékony időjárás várható
az országban, záporokkal, erős zivatarokkal.
Szabadkán és környékén ma napos,
meleg időjárás lesz, 30 fokos hőmérséklettel.
Szabadkán és környékén ma helyenként
enyhe szél és csapadék is előfordulhat.
Csapadék ugyanaz, mint az eső.
Ma éjszaka nem várható nagyobb lehűlés sem.
Ma éjszaka 19 fokig hűl le a levegő.
A hét többi napján marad a nyárias időjárás,
30 fokos hőmérséklettel.
A hét többi napján is meleg lesz,
de ajánlott esernyőt vinni magunkkal,
mert bármikor kialakulhat eső.


Ismét tombol a kánikula

A legmelegebb időszakot éljük át ezen a nyáron, és ez a hőhullám egy kicsit tartósabb lesz - mondják a szakemberek.

Kevés lesz felettünk a felhő, és nagyobb mennyiségű csapadékra sem kell számítanunk az elkövetkező napokban. Helyenként futó záporok ugyan kialakulhatnak, de napjainkat a rekkenő hőség jellemzi majd.
Visszatért a forróság és a fülledt idő. A hőmérséklet egész héten kimagaslóan 35 fok felett lesz, helyenként a 40-41 fokot is elérheti. Szerdán reménykedhetünk egy kis felfrissülésben, de a levegő nem hűl le, sőt a kevés csapadék miatt még inkább fullasztóbb időnk lesz. Szerdától 8-as, nagyon erős UV sugárzásra figyelmeztetnek a szakemberek. Az olykor már elviselhetetlen hőséget az idősebbeknek lesz a legnehezebb kibírniuk.
Kelemen Irén: „Semmit sem csinálok, ventilátor megy, kettő is. Anélkül nem lehet bent lenni a lakásba. Egy olyan lakásban vagyok, a bolt felett, ahol nagyon meleg van.”
Kubicskó Mária: „30 éve reumás vagyok, nekem nem jó a csontjaim miatt. Nagyon fájnak.”
Liliom Dezső: „Bent vagyok a szobában. Van, hogy a csapnál megeresztem a vizet, van ott egy hordó és egy kicsit megmosom magam és jó. Nem annyira, hogy megfürödjek, mert az már nem érdekes. Gyerekkorom óta ismerem az ilyet, akkor is voltak melegek, nem ennyire, de voltak. Kellett vigyázni akkor is.”
Abban sem kell bíznunk, hogy az éjszakák elviselhetőbbek lesznek. A hajnali órákban sem csökken 20 fok alá a hőmérséklet.
Kovács Géza, klímakutató : „Nehéz lesz elviselni ezt, és mivel a relatív páratartalom elég magas, a fülledtség fokozódik, nagyon nehéz lesz főleg a kora délutáni órákban. Fel kell készülni, hogy a légzőszervi betegeknek, illetve a szívrendszeri betegeknek nagyobb problémát fog okozni ez az időjárás. Úgy tűnik, hogy vasárnap ér el bennünket egy markánsabb front, ami csak átmenetileg néhány fokkal lehűti a levegőt. Úgy tűnik, a mostani számítás szerint, hogy augusztus 5-e után várható egy lényegi lehűlés.”
Ekkor néhány napra fellélegezhetünk, hiszen a legmagasabb hőmérséklet csupán 20-23 fok körül várható majd jövő hét végén. Az elkövetkező napokban tartós vendég lesz a kánikula országszerte. Élvezzük a nyarat, fogyasszunk megfelelő mennyiségű folyadékot, illetve tartózkodjunk egy kellemesen hűvös helyiségben. Jobbik esetben pedig medencében vagy a tengerparton.

Újra itt a kánikula

A szakemberek szerint a legmelegebb időszakot éljük át
ezen a nyáron.
Kevés lesz a felhő és csapadékra sem kell számítani
a következő napokban térségünkben.
A következő napokban nagy hőség várható.
A hőmérséklet egész héten 35 fok felett lesz.
Helyenként 41 fokot is lehet majd mérni.
Ma is sok napsütés és nagy hőség lesz.
Ma július 27-e, kedd van.
Szerdán reménykedhetünk 1 kis felfrissülésben.
Szerdán 1 kis csapadék előfordulhat, de a levegő nem hűl le.
Szerda július 28-a, holnap lesz.
A csapadék ugyanaz, mint az eső.
Szerdán nagyon erős lesz a nap UV-sugárzása.
A nap UV-sugarai a nap erős fényét jelentik.
Amikor erős a nap UV-sugárzása fontos védeni a bőrünket.
Naptejjel, fényvédő krémmel és vállakat eltakaró
felsővel lehet védekezni a nap UV-sugaraitól.
Amikor ilyen nagy hőség van, akkor jobb,
ha az ember délelőtt 11 óra és délután 3 óra között
hűvös helyen marad.
A nagy meleget az idős embereknek nehéz elviselni.
Az éjszakák sem hűlnek le a következő napokban.
A hajnali órákban nem csökken 20 fok alá a hőmérséklet.
Az időjárás-előrejelzések szerint vasárnap érkezik
1 kisebb lehűlés térségünkbe.
Emiatt vasárnap egy kicsivel hűvösebb lesz,
de még mindig marad a meleg időjárás.
A mostani előrejelzések szerit augusztus 5-e után
várható 1 nagyobb lehűlés.
Ekkor a nappali hőmérséklet
20 fok és 23 fok között alakul majd.
Most még élvezzük a nyarat és fogyasszunk sok folyadékot.
Nyáron a legjobb folyadék a hideg víz vagy a gyümölcslé.
A nyári napokban tartózkodjunk hűvös helyiségben.
Jobbik esetben a nyári napokat a medencében
vagy a tengerparton a legkönnyebb elviselni.


Nem várható csapadék ma térségünkben

Többnyire felhős lesz az ég felettünk. A legmagasabb nappali hőmérséklet Vajdaságban 4-5 Celsius-fok körül alakul.

Holnap szintén többnyire felhős égboltra számíthatunk, ami a hét második felében folyamatosan jellemző lesz.
Péntektől eső, havas eső és hószállingózás is előfordulhat, de komolyabb hótakaró nem várható környékünkön.

Nem várható ma csapadék

Ma január 25-e, szerda van.
Felhős lesz ma az ég térségünkben,
de csapadékra nem kell számítani.
Csapadék ugyanaz, mint az eső.
A legmagasabb nappali hőmérséklet
5 fok körül alakul Vajdaságban.
Holnap is felhős időjárás várható,
és így folytatódik a hét többi napján is.
Holnap január 26-a, csütörtök lesz.
Péntektől eső, havas eső és hószállingózás is előfordulhat.
Komolyabb hótakaró azonban
nem várható környékünkön.


Műanyagmentes július

Elkezdődött tegnap a műanyagmentes július, a kihíváshoz azonban sosem késő csatlakozni.

A megmozdulás célja, hogy legalább egy hónapon keresztül mellőzzük az életünkből az egyszer használatos műanyagokat, amelyek napjaink egyik legnagyobb globális környezetvédelmi problémáját jelentik.
A kezdeményezés civil mozgalomként indult Ausztráliából 2011-ben. Mára globális kihívássá nőtte ki magát. 2018-ban 170 országból 120 millió ember csatlakozott a műanyagmentes júliushoz, 2019-ben a hivatalosan regisztrált résztvevők száma majdnem a duplájára nőtt, de valószínűleg ennél még sokkal többen kezdtek el odafigyelni a problémára.
A kihívás a hónap első napjától egészen az utolsó napjáig tart. Azonban nem csak júliusban fontos kerülni az egyszer használatos műanyagokat. Azzal is sokat segíthetünk a környezetünkön, ha az italunkba nem kérünk szívószálat, kerüljük az agyoncsomagolt termékeket vagy a vásárlásnál nem fogadjuk el műanyag zacskót, hanem viszünk magunkkal vászontáskát.

Műanyagmentes július

Tegnap kezdődött el a műanyagmentes július nevű akció.

Tegnap július 1-je,
szerda volt.
A műanyagmentes július
azért van, hogy az emberek
minél kevesebb műanyagot
használjanak.
Műanyagból készül például
a zacskó, a műanyag pohár,
a szívószál.
A műanyagból készült
termékeket csak 1-szer
lehet felhasználni.
Műanyagot nem jó használni,
mert szennyezi a környezetet.
A műanyagmentes július
nevű akcióhoz
mindenki tud csatlakozni.
Júliusban még jobban
kell figyelni, hogy ne használjunk
műanyagot.
A műanyagmentes júliust
nagyon sok országban
betartják az emberek.
Nem csak júliusban,
hanem minden hónapban
fontos oda figyelni arra,
hogy ne használjunk
műanyagból készült
termékeket.
Például ne fogadjunk el
a boltokban műanyag zacskót,
hanem vigyünk magunkkal
vászontáskát.
Például az italunkhoz
ne kérjünk szívókát.
Vigyázzunk a környezetünkre!
Ne használjunk műanyagból
készült termékeket.


Esős hétfő, zivataros kedd

Marad a változékony idő Vajdaságban. Felhős égboltra, záporokra, zivatarokra számíthatunk a következő napokban is.

Hétfőn borult égre és egész napos esőre van kilátás a térségben.
Gomolyfelhős lesz az ég kedden is Vajdaságban, de már néhol kisüthet a nap. Az előrejelzések szerint helyenként eshet az eső, vagy zivatar alakulhat ki. A hőmérséklet csúcsértéke 19 fok körül alakulhat, késő este pedig 9 fokra csökken.
Szerdán erősen felhős időre van kilátás. Többnyire mérsékelt marad a légmozgás. A szerbiai Köztársasági Hidrometeorológiai Intézet szerint a hőmérséklet 21 fokig emelkedhet.

Esős hétfő, zivataros kedd

Marad a változékony, esős időjárás Vajdaságban.

Felhős égre, záporokra és zivatarokra
számíthatunk a következő napokban is.
Ma is egész nap csapadékos idő várható.
Ma május 31-e, hétfő van.
A csapadék ugyanaz, mint az eső.
Kedden is marad a felhős, csapadékos időjárás.
Kedden kis időre már a nap is kisüthet.
Kedden bárhol előfordulhat eső.
Kedd június 1-je, holnap lesz.
Kedd délután 19 fokos hőmérséklet várható.
Kedden késő este 9 fokra hűl le a levegő.
Szerdán is marad az esős, felhős időjárás térségünkben.
Szerdán a legmagasabb hőmérséklet 21 fok lesz.
Szerda június 2-a, holnapután lesz.


Mérsékelten meleg idő, csapadék csak a hét második felében

Változóan napos-felhős időre számíthatunk az elkövetkező napokban. Jelentéktelen zápor helyenként azonban előfordulhat. A légmozgás a legtöbb helyen gyenge, mérsékelt lesz.

20 és 29 fok közötti maximumokra van kilátás, kedden ész szerdán is. Majd csütörtökön napközben erősen megnövekszik a felhőzet és a nap második felétől többfelé előfordulhat zápor, zivatar. Az élénk, erős déli-délkeleti szélben 26 és 32 fok közötti maximumokra van kilátás.

Változékony időjárás várható

Változóan napos és felhős időjárás várható a következő napokban térségünkben.

Kisebb zápor is előfordulhat
a következő napokban.
Kedden és szerdán a délutáni órákban
20 fok és 29 fok között alakul a hőmérséklet.
Kedd szeptember 6-a, holnap lesz.
Szerda szeptember 7-e, holnapután lesz.
Csütörtök délután beborul az ég
és egyre több helyen várható zápor, zivatar.
Csütörtökön is marad a meleg időjárás
26 fok és 32 fok közötti hőmérséklettel.


Szünidei képeslap - digitális fotókiállítás a szabadkai Politechnikai Iskolában

Szünidei képeslap címmel nyílt digitális fotókból készült kiállítás a szabadkai Politechnikai Iskolában, amelyet jövő hét szerdájáig bárki megtekinthet munkanapokon 7-től 15 óráig a tanintézmény 21-es termében.

Az iskola Professzúra Alapítványa által szervezett pályázat célja az volt, hogy a gyerekek telefonjaikat ne a digitális erőszak megörökítésére használják, hanem a szép dolgokra. Stella Šarović, a Politechnikai Iskola szerbtanára elmondta, bárki-bárhol is töltötte a szünidőt, felvehetett egy-egy képet, amit el lehetett küldeni az alapítványnak.
A gyengébb felbontású képeket nem nyomtatták ki, ezeket digitális kivetítőn mutatják be egy kisfilm kíséretében. A legjobbaknak összesen húsz díjat osztottak ki a megnyitón.
Stella Šarović, szerbtanár, Politechnikai Iskola, Szabadka: „Különféle munkák érkeztek be. Vannak itt olyan gyerekek fotói, akik sehova sem utaztak el, de vannak olyan munkák is, amelyeken a gyerekek álmodoztak arról, hogy valahova elutazzanak, és olyanoké is, akik nyaraltak valahol. Ezek tájképek, portrék, különféle épületek. Meglepetésünkre nagyszámú fotó érkezett, csaknem mindegyik szabadkai középiskolából, és nagyszámú általános iskolából, tehát összesen 23 tanintézmény diákjai jelentkeztek. Itt most 56 papírra kinyomtatott fotó tekinthető meg.”

Fotókiállítás a szabadkai Politechnikai Iskolában

Digitális fotókból készült kiállítás nyílt tegnap a szabadkai Politechnikai Iskolában.

Tegnap november 8-a, szerda volt.
A digitális fotókiállítás a diákok mobiltelefonjaival készült
képeket mutatja be.
A fotókiállítás a Szünidei képeslap címet kapta.
A fotókiállításon olyan képek láthatóak,
amelyeket a diákok a nyári szünidő alatt fényképeztek.
Főleg tájképekről és épületekről készültek a fotók.
Jövő hét szerdáig bárki megtekintheti a fotókiállítást.
Jövő szerda november 15-e lesz.
Minden munkanapon reggel 7 órától
délután 3 óráig lehet megtekinteni a fotókiállítást
a szabadkai Politechnikai Iskolában.
Az iskola 21-es termében található a fotókiállítás.
A kiállítás célja, hogy a gyerekek telefonjaikat
ne a digitális erőszak megörökítésére használják,
hanem a szép dolgokra.
Összesen 20 díjat osztottak ki a tegnapi megnyitón
a legjobb képek készítőinek.
Összesen 23 szabadkai iskolából küldtek fotókat a diákok.
A digitális fotókiállításon 56 kinyomtatott fotót lehet megtekinteni.


Felhős, borongós nap elé nézünk

Csapadékra elsősorban az esti órákban kell számítani a térségben, de már napközben is többfelé eső, zápor alakulhat ki. A déli-délkeleti szél helyenként felélénkül. Délután 23 fokra van kilátás.

Hétfőn sok felhő lesz az égen, ismétlődő jelleggel esőre, záporokra, helyenként zivatarokra kell számítani. A nyugati szél többfelé élénk, helyenként erős lehet. Hajnalra többfelé pára, köd képződhet. A legmagasabb hőmérséklet 25 fok körül alakulhat. Kedden erősen felhős, borongós lesz az ég, többfelé hullámokban várható eső, zápor, zivatar. A hét második napján is 23 fok körül alakul a nappali maximum hőmérséklet.

Felhős, borongós nap várható

Ma felhős, borongós időjárás várható térségünkben.

Ma szeptember 25-e, vasárnap van.
Ma este csapadékra is számítani lehet.
Az eső is csapadék.
Többfelé már ma délután is kialakulhat
zápor, zivatar.
Ma délután 23 fokos hőmérséklet várható.
Hétfőn is sok felhő lesz az égen.
Hétfőn nagyobb esőre, záporokra,
helyenként zivatarokra kell számítani.
Hétfő délután a legmagasabb hőmérséklet
25 fok körül alakul.
Hétfő szeptember 26-a, holnap lesz.
Kedden is marad a felhős, esős időjárás térségünkben.
Kedd délután 23 fokig melegszik a levegő.


Napos, száraz, nyárias idő a hét első napjaiban

Továbbra is marad a napos, enyhén felhős idő térségünkben. A maximális hőmérséklet 27 fok körül alakulhat.
A nyárias idő holnap és azután is folytatódni fog, akár 28 fokot is mérhetünk a délutáni órákban, hajnalban azonban 14 fokra is lehűlhet a levegő.
Az előrejelzések szerint csapadékra csütörtökig nem kell számítani.

Napos, száraz és nyárias idő vár ránk

A hét első napjaiban napos, száraz és nyárias időjárás várható térségünkben.

A hét első napjai hétfő és kedd.
Ma június 7-e, hétfő van.
Ma is napos és meleg időjárás lesz.
Ma csapadékra nem kell számítani.
A csapadék ugyanaz, mint az eső.
Ma délután 27 fokig felmelegedhet a levegő.
Kedden is marad a meleg, nyárias időjárás.
Kedd délután már 28 fokos hőmérséklet várható.
Kedd hajnalban 14 fokig hűl le a levegő.
Kedd június 8-a, holnap lesz.
Az időjárás-előrejelzések szerint
csapadékra csütörtökig nem kell számítani.
Csütörtöktől várható eső.
Csütörtök június 10-e lesz.


Tombol a nyár

Egész héten meleg, napos, nyári időjárás lesz Vajdaságban.

Minden nap meghaladja néhány fokkal a 30-at a levegő hőmérséklete. Ma 34, holnap 32-33 fokos csúcsértékekkel számolhatunk. Pénteken és szombaton egy felhő sem lesz az égen, délutánra pedig a hőmérséklet a 33-34 fokot éri el. A hét legmelegebb napja minden előrejelzés szerint a vasárnap lesz. Vajdaságban 35-36, máshol, főleg Szerbia déli részein ennél akár jóval többet, 40-42 fokot is mérhetünk.

Egész héten hőség várható

Minden nap 30 foknál melegebb
hőmérsékletet mérhetünk majd térségünkben.
Ma délután 34 fokos meleg lesz.
Ma augusztus 11-e, szerda van.
Holnap délután 33 fokig melegszik a levegő.
Holnap augusztus 12-e, csütörtök lesz.
Pénteken és szombaton is nagyon meleg időjárás lesz.
Pénteken és szombaton 34 fokos hőmérséklet várható.
A hét legmelegebb napja vasárnap lesz.
Vasárnap a hőmérséklet elérheti a 36 fokot is
Vajdaság területén.
Szerbia déli részein akár 42 fokos hőséget is
mérhetünk vasárnap.
A héten csapadékra nem kell számítani.
A csapadék ugyanaz, mint az eső.


Energiatakarékos izzókat osztanak Újvidéken

11 órától energiatakarékos égőket osztanak a járókelőknek Újvidék központjában, a Modena és a Zmaj utca sarkán.

Az akcióval az energiahatékonyság fontosságára akarják felhívni a figyelmet. A takarékos égők szimbolikus ajándékok, azt akarják velük üzenni, hogy ezekkel valóban spórolhatunk a villanyárammal. A racionális energiafogyasztás csökkenti az áramszámla összegét - emelik ki az akciót szervezők. Az energiahatékonyság világnapja egyébként március 6-án lesz.

Energiatakarékos izzókat osztanak ma délelőtt Újvidéken.

Ma március 5-e, vasárnap van.
Az izzó ugyanaz, mint az égő.
Ma délelőtt 11 órától osztják a járókelőknek
az energiatakarékos égőket Újvidék központjában.
A Modena és a Zmaj utca sarkán osztják
az energiatakarékos égőket.
Az akcióval az energiahatékonyság fontosságára
akarják felhívni a lakosok figyelmét.
A takarékos égők osztásával arra akarják
felhívni az emberek figyelmét,
hogy ezek használatával
valóban spórolni lehet a villanyárammal.
Ezzel pedig az áramszámla összege is csökken.
Az akciót az energiahatékonyság világnapja
alkalmából szervezték meg.
Az energiahatékonyság világnapja
március 6-án, holnap lesz.


Tavaszi színekbe borult Szabadka főtere

Szabadka főtere május 18-ig ismét tavaszi színekbe borult. A virágkiállítás bő kínálattal rendelkezik, így mindenki megtalálhatja a kedvére és kertjébe való növényeket.

A legváltozatosabb színekben pompáznak a virágok Szabadka központjában. Az immár hagyományosnak számító virágkiállításon különféle virágok, palánták és kerti növények is megtalálhatóak. Ezeknek egyedül a pénztárcánk szabhat határt.
Nagy az érdeklődés a különböző fajta növények iránt, főként a fűszernövényeket keresik a vásárlók. Ezeknek a növényeknek az ára 50 dinártól 300 dinárig terjed, fajtájuktól függően.
Cérna Mária: „Itt, hogy azt mondjam, csak átmenetileg vagyok, és láttam, vannak fűszernövények, úgyhogy fűszernövényeket vásároltam is, amit aztán majd odahaza termeszek tovább.”
A legkeresettebb virágok közé tartozik a záporvirág, amely nagyon szereti a napfényt és egész decemberig hoz virágokat, emellett sok más kelendő növény is van, egyebek mellett a balkonnövények és a kerti növények.
Guzsvány Toldi Violetta, elárusító: „Fűszernövényeink vannak, gyógynövények. Azok 200 dinár egy cserép. Ott a bazsalikomot talán a legjobban ismerik, oregáno, kakukkfű, illetve vannak balkonnövényeink, kerti növényeink, ott pedig talán a petúniát, gazániát, lobélia. És ezek 50 dináros árban mozognak.”
A szebbnél szebb virágok és növények ellenére akadnak olyan fajták, amelyekért borsos árat kérnek el. A magasabb árak többnyire a facsemetékre és különböző egzotikus növényekre jellemzőek.

Virágkiállítás nyílt Szabadkán

Virágvásárt és virágkiállítást tartanak Szabadka főterén.

A virágvásár még a mai nap látogatható Szabadka főterén.
Ma május 18-a, szombat van.
A virágkiállításon különféle virágok, palánták
és kerti növények is megtalálhatóak.
Az elárusítók szerint a legtöbb vásárló a fűszernövényt keresi.
Fűszernövényeket 50 dinártól 300 dinárig terjedő áron lehet vásárolni
a szabadkai virágkiállításon.
A legkeresettebb virág a záporvirág, amely
nagyon szereti a napfényt és egész decemberig hoz virágokat.
A balkonnövények és a kerti növények iránt is
nagy az érdeklődés a szabadkai virágkiállításon.
A termelők a magasabb árakat főleg a facsemetékre
és a különböző egzotikus növényekre kérik.
Egzotikus növény a távoli,
főleg forró éghajlatú vidéken élő növényt jelenti.


Bírja a meleget? - ha igen, ma jó napja lesz

Még két napig tarthat a pokoli hőség. Mára a tegnapinál is melegebb időt jósolnak a meteorológusok, a hét legforróbb napjára kell felkészülnünk, 38-39 fokos délutáni csúccsal.

Péntekre is hasonló időt jeleznek, de akkor már zápor, zivatar is előfordulhat. A hőmérséklet 21 és 36 fok között alakul.
A hétvégére az előrejelzések szerint megenyhül, sőt hétfőn is záporok, zivatarok várhatók. Szombaton a legmagasabb nappali hőmérséklet 28, vasárnap 26, hétfőn pedig 27 fok körül alakul.

Hőség lesz ma is

Még 2 napig tarthat a hőség térségünkben.

A meteorológusok mára mondják
a legmelegebbet, 39 fokos hősmérséklettel.
Ma augusztus 18-a, csütörtök van.
Holnap is hasonló időjárás lesz,
de már záporok és zivatarok is előfordulhatnak.
Holnap délután 36 fok körül alakul a hőmérséklet.
Holnap augusztus 19-e, péntek lesz.
Hétvégén érkezik a felfrissülés.
Szombaton a legmagasabb nappali
hőmérséklet 28 fok lesz.
Vasárnap délután 26 fok várható.
Jövő hétfőn záporok, zivatarok
alakulhatnak ki, a nappali hőmérséklet 27 fok lesz.


Vajdasági Képregény Találkozó a hónap végén

Április 29-én tartják meg Bácsfeketehegyen a második Vajdasági Képregény Találkozót. A múlt évi találkozóhoz képest több magyar ás angol nyelvű képregény közt tudnak válogatni az érdeklődők.

Rendhagyóan szervezték meg az "Én Szuperhősöm" képregény pályázatot, nyerteseinek pedig a találkozón adják át a díjakat. Az esemény keretein belül számos előadót is meghívtak, hogy meséljenek szakmájukról a szakmabeli kihívásokról.
Patyarek Csaba, a Vajdasági Magyar Képregény Társaság elnöke elmondta, hogy a rendezvény Bácsfeketehegyen lesz a Bányai János emlékházban, április 29-én, a hónap utolsó szombatján.
„Délelőtt 10 órakor van a kapunyitás, tehát akkor már elindul a rendezvényünk és folyamatosan egymás után érkeznek az előadók, illetve közben megtörténik a pályázatnak a díjátadója is. A képregények, illetve maga a börze rész a rendezvény alatt végig elérhető lesz.”

Április végén tartják a Vajdasági Képregény Találkozót

Április 29-én tartják meg Bácsfeketehegyen a Vajdasági Képregény Találkozót.

A találkozót 2. alkalommal tartják meg Vajdaságban.
Idén még több magyar és angol nyelvű
képregény közt tudnak válogatni az érdeklődők.
A képregény találkozó előtt egy képregény pályázatot is
meghirdettek a szervezők.
A pályázat az "Én Szuperhősöm" elnevezést kapta.
A pályázat nyerteseinek a Vajdasági Képregény Találkozón
adják majd át a díjakat.
A találkozón több előadást is meghallgathatnak az érdeklődők.
Az előadók a képregények készítéséről fognak mesélni.
A rendezvény április 29-én Bácsfeketehegyen
a Bányai János emlékházban lesz megtartva.
Április 29-e szombat lesz.
A találkozó délelőtt 10 órától kezdődik majd.
A szervezők minden érdeklődőt várnak
a 2. Vajdasági Képregény Találkozóra.


Tovább hűl a levegő térségünkben

Ma még akár 23 fokot is mérhetünk és csak elszórtan alakulhatnak ki záporok, holnap viszont már a nappali csúcshőmérséklet csupán 18 fok körül alakul, és egész nap erősen felhős időre készülhetünk.

Változékony lesz az időjárás szeptember utolsó napjaiban vidékünkön. Egy mediterrán ciklon kettősfrontja alakítja időjárásunkat.
Kedden a sok felhő mellett időről időre kisüthet a nap. Helyenként záporok, zivatarok is előfordulhatnak. Többfelé felélénkül a szél.
A hét közepén is marad a szeles időjárás. Esőre, záporokra, máshol változóan felhős-napos időre számíthatunk.
A hajnali hőmérséklet 10-12 fok között alakul.
A fronthatás miatt általános tünet lehet a migrén, a fejfájás és a fáradékonyság.
A hosszú távú előrejelzések szerint az elkövetkező időszak csapadékos lesz, de hétvégére átmenetileg visszatér a meleg idő. Akkor ismét 27 Celsius fokos nappali csúcsértékeket mérhetünk.

Tovább hűl a levegő

Változó időjárás lesz
szeptember utolsó
napjaiban.
Változó időjárás
azt jelenti,
hogy egyszer felhős
idő van, utána
kisüthet a nap is.
Ma délután 23 fokos
hőmérséklet várható.
Ma kevés helyen
alakulhat ki
zápor vagy zivatar.
Ma szeptember 28-a,
hétfő van.
Holnap még hűvösebb
időjárás lesz.
Holnap szeptember 29-e,
kedd lesz.
Holnap délután
már csak 18 fokos
hőmérséklet várható.
Holnap egész nap
felhős időjárás lesz,
csak néha süthet ki a nap.
Holnap helyenként
zápor vagy zivatar is
kialakulhat, a szél is
fújni fog.
Szerdán is marad
a szeles, változékony
időjárás.
A napokban a hajnali
órákban 10 és 12 fokos
hőmérsékletre számíthatunk.
A változékony időjárás miatt
az emberek feje fájhat
és fáradékonyak lehetnek.
Az időjárás-előrejelzések
azt mutatják, hogy
a hétvégére térhet
vissza a meleg időjárás.
Hétvége szombat
és vasárnap lesz.
A hétvégén újra
napos időjárás várható,
27 fokos hőmérséklettel.


Vajdasági Piknik Etyeken

Idén is a Diana és Zoltán Horgásztó és Pihenőpark adott otthont a mulatságnak Etyek közelében.

Volt Bográcsfőző verseny, Pántya Julianna és László Emlékkupa és horgászverseny is. A gyerekeket horogászoktatással és kézműves foglalkozásokkal várták. A hangulatról a törökbecsei Új Fiúk Együttes tagjai gondoskodtak.
Idén regisztráltak a legtöbben, 430-an. Horgászoktatásra 25 gyerek jelentkezett. Az időjárás igen szeszélyesnek bizonyult, nagy eső volt délelőtt, de ez nem tántorította el a piknikezőket. Simon Vilmos, elnök, Vajdasági Baráti Egyesület: „Ahogy látom mindenki nagyon kemény és kitartó, úgyhogy nagyon sokan vagyunk a regisztráltaknak a nagy része megjelent. Ez mindig egy nagy elismerés azt gondolná az ember, hogy ha jön egy másfél, két órás eső akkor mindenki hazaszökik, sok kicsi gyerek is van és nem. Mindenki kitartott és a jó Isten meg is adta a jutalmat kisütött a nap és gyönyörű időnk van.”
Idén 19 főzőcsapat indult, volt doroszlói birkapaprikás, dunai halászlé, de még malacot is sütöttek. Ihász Zsolték marhapofapörköltet főztek. „Egy teljes marhatérddel indítottam a pörköltet, hogy azért mégis kollagéndúsabb és szaftosabb legyen az egész meg van még jó pár trükköm, de attól félek, hogy a zsűrizésig nem fogok elkészülni, szóval nem tudom, hogy mi lesz a vége.”
A bronz fakanalat, azaz a harmadik helyet Ihász Zsolt csapata, az ezüstöt Vicsek Ákos csapata, az arany fakanalat, azaz az első helyet Balázs Attila csapata szerezte meg.

Vajdasági Piknik Magyarországon

Vajdasági Pikniket tartottak a magyarországi Etyeken.

Idén is a Diana és Zoltán Horgásztó és Pihenőparkban
szervezték meg a vajdasági Pikniket Etyek közelében.
A pikniken volt bográcsfőző verseny,
Pántya Julianna és László Emlékkupa és horgászverseny is.
A gyerekeket horogászoktatással
és kézműves foglalkozásokkal várták.
A jó mulatós zenét a törökbecsei Új Fiúk Együttes tagjai biztosították.
Idén jelentkeztek a legtöbben a piknikre, vagyis 430 személy.
Horgászoktatásra 25 gyerek jelentkezett.
Nagy eső volt Etyeken, de ez sem
ijesztette el a résztvevőket a piknikezéstől.
Idén 19 főzőcsapat indult, volt doroszlói birkapaprikás,
dunai halászlé, de még malacot is sütöttek.
A bronz fakanalat, vagyis a harmadik helyet
Ihász Zsolt csapata nyerte.
Az ezüst fakanalat, vagyis a második helyezést
Vicsek Ákos csapata nyerte.
Az arany fakanalat, vagyis az első helyet
Balázs Attila csapata szerezte meg.


Kérdőív a könnyen érhető hírekről (KÉK-hírek)

Töltse ki a KÉK-hírekre vonatkozó kérdőívet! A kérdéssor megválaszolása mindössze 10 percet vesz igénybe, mégis sokat segíthetnek vele Csipak Szarapka Dórának, a KÉK-hírek szerkesztőjének.

Dóra már több mint három éve írja a könnyen érthető híreket a Pannon RTV weboldalán, most pedig szakdolgozatához kér segítséget. A kérdőívben olyan kérdésekre keressük a választ mint például, hányan olvassák, milyen gyakran olvassák, milyen tartalmú KÉK-híreket olvasnak a legtöbben, és milyen tartalmi fejlesztéseket ajánlanának a könnyen érthető hírek olvasottságának sikeressége érdekében. A kérdőív kitöltésének határideje 2022. december 11-e, vasárnap.
A könnyen érthető hírek főként az értelmileg akadályozott személyeknek szól, de bárki olvashatja, aki könnyen érthető hírekhez szeretne gyorsan hozzájutni.
Töltse ki Ön is a könnyen érthető hírekről szóló kérdőívet, és járuljon hozzá, hogy Vajdaságban a média mindenki számára érthető és elérhető legyen.
Mert az információkhoz MINDENKINEK joga van!
A könnyen érthető hírekről szóló kérdőívet a következő linken tudja kitölteni: https://docs.google.com/forms/d/1hO9b1BdDIDmekPyAHHc22wA2tNRTfuJbCmS-rYY8NeE/viewform?edit_requested=true

Kérdőív a könnyen érthető hírekről

Egy kérdőív készült a könnyen érthető hírekről és a könnyen érthető kommunikációról.

A könnyen érthető hírek egyszerű,
rövid, könnyen olvasható
és könnyen értelmezhető híreket jelent.
A könnyen érthető hírek főleg
az értelmileg akadályozott személyeknek készülnek.
A könnyen érthető híreket bárki elolvashatja,
aki gyors és fontos információkhoz akar jutni.
A kérdőívben kérdések szerepelnek.
A kérdőívet az interneten keresztül lehet kitölteni.
A kérdőívet Csipak Szarapka Dóra készítette,
aki a könnyen érthető híreket írja.
A könnyen érthető hírek már 3 éve olvashatóak
a Pannon RTV internetes oldalán.
A kérdőív kitöltésével Ön is segít abban,
hogy információt kapjunk például arról, hogy:
hányan olvassák a könnyen érthető híreket,
milyen gyakran olvassák a könnyen érthető híreket
milyen tartalmú könnyen érthető híreket
olvasnak a legtöbben,
miért olvassák a könnyen érthető híreket
milyen fejlesztéseket ajánlanának
a könnyen érthető hírek kapcsán.
A kérdőív kitöltése rövid ideig tart.
A kérdőív kitöltésével sokat tudnak segíteni.
A kérdőív kitöltésével fontos információkhoz jutunk.
A kérdőívet december 11-ig, vasárnapig lehet kitölteni.
A könnyen érthető kommunikáció nagyon fontos,
mert általa mindenki információhoz tud jutni.
A könnyen érthető hírekről és
a könnyen érthető kommunikációról
készített kérdőívet ITT tudják kitölteni.
A könnyen érthető kommunikáció rövidítése a KÉK.
A könnyen érthető hírek rövidítése a KÉK-hírek.
A könnyen érthető híreket ITT tudják elolvasni:


Köszöntsd az új évet a Pannon Rádióval!

A 91,5-ön vár a legjobb szilveszteri hangulat. Légy felelősségteljes, maradj otthon - és ne csak a járványhelyzet miatt!

A Pannon Rádióban december 31-én már reggel 8-kor megindul a készülődés. Ünnepi menü, zenék, film- és programajánlók. Felidézzük az év legjobb és legviccesebb pillanatait. Sánta Zoltán vár benneteket!
16-tól 20 óráig Best of Csillaghullás - válogatás a hallgatók kedvenceiből.
Este 8-tól Poplista 2020 - az év legnagyobb slágerei. 22 órától tekerjük a maximumra a hangerőt: éves megamix, minden, amit hallgattunk és szerettünk 2020-ban egy óriási, nagyon pörgős válogatásban. A szilveszteri bulihangulat hajnalig tart.
Január 1-jén érdemes korán kelni: 9-kor kezdődik a reggelisek évértékelő műsora, melyből kiderül, hogy került a csapatba Anett, hogyan épített házat a nyáron Sánta, mi lett Brasnyó lakodalmával, és hogyan bírta ki az évet kávézóba járás nélkül Zvekán. A beszélgetést jó zenékkel megszakítva, egészen délig sugározzuk. Ha valaki esetleg lemarad, a tévés verziót a honlapunkon, a pannonrtv.com-on is visszanézheti.
Az év első napján is lesz Best of Csillaghullás 16-tól 20 óráig, majd kezdődik a retro pótszilveszter, a legtáncolhatóbb magyar és külföldi slágerekkel.
Aki még másodikán is bírja szusszal, válassza a Világsztárok estéjét: négy ismert DJ szettje szól csak a Pannon Rádióban 20-tól 24 óráig!
A Pannon Presszó Facebook-oldalán szilveszterkor is sorsolunk ajándékot, egy értékes vásárlási utalványt. De nem csak emiatt, hanem a hasznos tartalmakért és a visszahallgatható interjúkért is érdemes követni minket.
BÚÉK!

Köszöntsd az új évet a Pannon Rádióval!

Szilveszter napján is érdekes műsorokkal és a legjobb zenékkel várja a hallgatókat a Pannon Rádió.

Szilveszter napja
az év utolsó napja,
vagyis december 31-e.
Szilveszter reggel
már 8 órától ünnepi
műsor lesz hallható
a Pannon Rádióban.
Ünnepi menü, zenék és
programajánlók
lesznek hallhatóak.
Reggel 8 órától
Sánta Zoltán lesz
a Pannon Presszó
műsorvezetője.
Délután 4 órától
este 8 óráig
a Csillaghullás című
műsor kezdődik.
Az év legjobb zenéi
lesznek hallhatók
a Csillaghullásban.
December 31-én
este 8 órától a Poplista
című műsor kezdődik,
sok ismert és bulis
zenével.
Január 1-jén is
jó műsorokkal indul
a Pannon Rádió.
Január 1-jén
reggel 9 órától
kezdődik
a Pannon Reggeli
sok érdekes beszélgetéssel
és jó zenékkel.
A Pannon Reggeli
12 óráig fog tartani.
Ha valaki lemarad
a műsorról,
akkor a Pannon Reggeli
tévés verzióját
vissza lehet majd nézni
a pannonrtv.com
internetes oldalon.
Az év első napján,
vagyis január 1-jén is
lesz Csillaghullás
délután 4 órától
este 8 óráig.
Este 8 órától
retró pótszilveszter
kezdődik a legjobb
régi magyar
és külföldi zeneszámokkal.
Szilveszter napján is
érdemes a Pannon
Rádiót hallgatni.
Szilveszter napján is
értékes ajándékokat
sorsolnak ki
a Pannon Rádió
műsoraiban.
Hallgasd Te is
a Pannon Rádiót
a 91,5-ön!


Napos és esős őszi napok is várnak ránk

A jövő hét elején felhős és gyengén csapadékos időnk lesz.

Esős és száraz napok váltják egymást térségünkben az elkövetkező napokban - ez derül ki a Köztársasági Hidrometeorológiai Intézet előrejelzéséből.
Vasárnap a legtöbb helyen napos idő lesz, a szél legyengül és mérsékelt marad.
A jövő hét elején a felhős, borongós idő mellett elszórtan gyenge eső is eshet.
Keddtől ködös időre számíthatunk, amit borús, szeles idő követ. Hajnalban 0-10, délután 9-17 fok várható.

Napos és esős őszi napok

Napos és esős őszi napok várhatóak a következő napokban.

Ma még a legtöbb helyen
napos időjárás lesz.
Ma november 1-je,
vasárnap van.
A jövő hét elején
felhős és gyengén
csapadékos idő lesz.
Jövő hét eleje hétfő lesz.
Hétfő november 2-a,
holnap lesz.
A csapadék ugyanaz,
mint az eső.
Keddtől ködös idő
várható.
Kedd november 3-a lesz.
Keddtől borús és szeles
időjárásra is számíthatunk.
Kedd hajnalban
0-tól 10 fokig lehet
a hőmérséklet.
Kedd délután
9 és 17 fok között
lehet a hőmérséklet.


Szabadka a legszebb

A szabadkai Kertváros utcáról készített fotót Sibila Gubić, és ezzel ő lett a Szerbia legszebb tájai elnevezésű fotópályázat e heti nyertese.

A díjazott alkotást most is Aleksandar Vučić elnök tette közzé Instagram profilján. A kertvárosi kép kapcsán kiemelte: ma Szabadkáról kívánnunk jó reggelt, ahol a Kertváros álmos utcáit ébreszti a Nap, aranyló októberi napot ígérve nekik. És olyan, mintha még senki sem kelt volna fel, kivéve Sibila Gubićunkat, aki elküldte nekünk ezt a hajnali pillanatot a városban. Bárhol is ébredtek Szerbiában, ragadják meg az indián nyár utolsó napjainak ragyogását, és ne felejtsék el megosztani velünk ezeket a képeket!" - emelte ki Vučić bejegyzésében.
Aleksandar Vučić (@buducnostsrbijeav) által megosztott bejegyzés

Szabadka a legszebb

A szabadkai Kertváros utcájáról készített fotót Sibila Gubić.

Ezzel a fotóval Sibila Gubić lett
a Szerbia legszebb tájai elnevezésű
fotópályázat heti nyertese.
A nyertes fotót most is Aleksandar Vučić elnök
tette közzé Instagram oldalán.
A kertvárosi képpel kapcsolatban azt írta:
“ma Szabadkáról kívánunk jó reggelt,
ahol a Kertváros álmos utcáit ébreszti a Nap,
aranyló októberi napot ígérve nekik”
Az elnök kérte a lakosokat, hogy osszák meg vele
az ehhez hasonló gyönyörű képeket
a szerbiai városokról.


Érkezik a trópusi hőség Szerbiába

A hétvégén még csak citromsárga, ugyanakkor hétfőtől az egész ország területén narancssárga riasztás lesz érvényben - olvasható a Köztársasági Hidrometeorológiai Intézet honlapján.

Ez a fokozatú riasztás azt jelenti, hogy az időjárási körülmények akár veszélyesek is lehetnek. Az elkövetkező egy hétben nem kell számítani sehol csapadékra, a hosszútávú előrejelezés szerint csak a jövő hétvégén érkezhet néhány fokos lehűlés, záporokkal, zivatarokkal kísérve. Már a jövő hét elején eléri a napközbeni csúcsérték a 36 fokot, míg pénteken akár 39 fok is lehet térségünkben.

Érkezik a trópusi hőség Szerbiába

Érkezik a trópusi, nagy hőség Szerbiába.

A hétvégén még csak citromsárga riasztás van
érvényben az országban.
Hétfőtől az egész ország területén
narancssárga riasztás lesz érvényben.
Hétfő július 8-a lesz.
A narancssárga riasztás azt jelenti, hogy
az időjárási körülmények, vagyis a hőség akár
veszélyes is lehet.
A következő egy hétben nem kell számítani sehol csapadékra.
Csapadék ugyanaz, mint az eső.
Már hétfő délután 36 fokot mérhetünk térségünkben.
Pénteken akár 39 fok is lehet az országban.
Péntek július 12-e lesz.
Az időjárás-előrejelzések szerint csak a jövő hétvégén
érkezhet kisebb lehűlés, záporokkal, zivatarokkal.
Jövő hétvége július 13-a és 14-e lesz.


Felhős és hideg napunk lesz

Csupán néhány fokos hőingadozásra kell számítanunk.

Ma felhős és hideg idő várható, gyenge keleti és északkeleti széllel - jelenti a Szerb Köztársasági Hidrometeorológiai Intézet. A hőmérséklet legalacsonyabb értéke -2 és 0 fok között alakul, a legmagasabb pedig -1 és 3 fok között. Napközben a hóesés intenzitása jóval kisebb lesz a meteorológusok szerint. Délen és délkeleten viszont eső is előfordulhat, ami az alacsony hőmérséklet miatt megfagyhat.
A téli időjárás az elkövetkező napokban is kitart, január 15-ig gyenge havazás várható a térségben, mérsékelt és erős reggeli fagyokkal, és a legtöbb helyen 0 fok alatti hőmérséklettel.

Felhős és hideg napunk lesz

Felhős és hideg időjárás lesz térségünkben.

Ma január 11-e,
hétfő van.
Ma gyenge szél is
fog fújni vidékünkön.
Ma délután a legalacsonyabb
hőmérséklet -2 fok,
a legmagasabb
hőmérséklet 3 fok
lehet térségünkben.
A téli időjárás
a következő napokban
is megmarad.
Január 15-ig gyenge
havazás is várható.
Január 15-e péntek lesz.
Legtöbb helyen
reggelenként fagy lesz.
Fagy akkor van,
amikor 0 fok alatt van
a hőmérséklet.


Csapadékos hétvégénk lesz

A nap végén felhősödés kezdődik Szerbia északi részén.

Szombaton már borult égre és csapadékra számíthatunk. Jelentős hőmérséklet-csökkenés azonban nem várható, 16-18 fok körül alakulnak majd a csúcsértékek Vajdaságban.
Vasárnap változóan, időnként erősen felhős lesz az ég, helyenként eső is lehetséges. 16 foknál nem lesz melegebb.
A jövő hét elején csökken a csapadékhajlam, és időnként a nap is kisüthet, a hőmérséklet azonban 20 fok alatt marad.

Csapadékos hétvégénk lesz

A hétvége szombat
és vasárnap.
A csapadék ugyanaz,
mint az eső.
Ma délután még napos
időjárás lesz,
estére ékezhetnek
a borús felhők.
Ma október 23-a,
péntek van.
Szombaton már
felhős, esős időjárás lesz.
Nagy lehűlés nem lesz.
Szombat délután
16 és 18 fok között lesz
a hőmérséklet
Vajdaságban.
Szombat október 24-e,
holnap lesz.
Vasárnap is marad
a felhős időjárás,
de kevesebb helyen
lesz már csapadék.
Vasárnap délután
maximum 16 fokos
hőmérséklet lesz.
A jövő hét elején
már kevesebb csapadék,
és több napsütés lesz.
A jövő hét elején
a hőmérséklet
20 fok alatt lesz.


Erős felmelegedés kezdődik

Ma felhős lesz az ég, helyenként eső is előfordulhat, a legmagasabb hőmérséklet 6-8 Celsius-fok lesz Vajdaságban.

Holnap viszont már akár 14 fokot is mérhetünk, és az előrejelzések szerint a jövő hét elejéig 10 fok felett marad a legmagasabb nappali hőmérséklet.
Ez azt is jelenti, hogy erős melegfronti hatás terheli szervezetünket, mely különösen megviselheti az időseket és a krónikus betegeket, de az egészséges szervezetre is hatással lehet. Az arra érzékenyeknél fejfájás, alvászavar, fáradékonyság jelentkezhet, továbbá fizikai és szellemi teljesítő képességünk is romolhat. A szív-és érrendszeri betegeknek különösen megterhelő ez az időjárási helyzet. Náluk jellemzően vérnyomás-ingadozás, szédülékenység alakulhat ki.

Erős felmelegedés kezdődik

Ma felhős lesz az ég, helyenként eső is előfordulhat.

Ma délután a legmagasabb hőmérséklet
8 fok lesz Vajdaságban.
Ma december 22-e, csütörtök van.
Holnaptól erős felmelegedés várható térségünkben.
Holnap már akár 14 fokot is mérhetünk délután.
Holnap december 23-a, péntek lesz.
Az időjárás-előrejelzések szerint
jövő hét elejéig 10 fok felett marad
a legmagasabb nappali hőmérséklet.
A melegfronti hatás megterhelheti
az emberi szervezetet.
Ez azt jelenti, hogy akik érzékenyek a fronthatásra,
azoknál fejfájás, fáradékonyság,
alvászavar és vérnyomás problémák is jelentkezhetnek.
Melegfront érkezik térségünkbe
ami azt jelenti, hogy idén sem lesz fehér karácsony.


Fokozott közúti ellenőrzést tartanak a hétvégén Szerbiában

Nagyobb forgalomra lehet számítani az iskolai szünet és a szabadságok kezdete miatt.

A belügyminisztérium tájékoztatása szerint csak ebben a hónapban a hétvégi napokon 17 személy vesztette életét az utakon és több mint 200-an megsérültek. Az év első öt hónapjában a tavalyi év azonos időszakához képest 58 százalékkal több szabálysértés történt kábítószer hatása alatt és 48 százalékkal többen vezettek ittasan. Nőtt a gyorshajtók száma is, 34 százalékkal.

Szigorú közúti ellenőrzések a hétvégén

A rendőrség szigorú közúti ellenőrzést tart a hétvégén Szerbiában.

A hétvége szombat és vasárnap.
Ma június 25-e, szombat van.
Holnap június 26-a, vasárnap lesz.
A szerbiai utakon nagyobb forgalomra
lehet számítani az iskolai szünet
és a szabadságok kezdete miatt.
Eddig a júniusi hónapban a hétvégi napokon
17 személy vesztette életét az utakon
és több mint 200 ember megsérült.
Ez miatt a rendőrség a hétvégén nagyon
szigorúan ellenőrzi a gyorshajtást,
az ittas vagy kábítószeres vezetést
és a biztonsági övek használatát.
Komoly büntetést kap az a sofőr,
aki nem tartja be a szabályokat az utakon.
Vigyázzunk magunk és mások biztonságára az utakon is!


Még lehet hó

Havazásra még vasárnap éjszaka számíthatunk. Szerdától jön a napsütés.

Vasárnap túlnyomórészt felhős idő lesz, kevés napsütéssel, +3 fokos csúcshőmérséklettel. Csapadék nem várható. Estére, éjszakára megnövekszik a felhőzet, akkor újabb havazásra számíthatunk.
Hétfőn már inkább havas esőre, esőre van kilátás Vajdaságban, napközben a legmagasabb hőmérséklet +1 fok körül alakul.
Kedden is felhős lesz az ég, de már kevésbé valószínű csapadék, szerdán pedig kisüt a nap, száraz idő várható, csakúgy, mint csütörtökön.
Nagy mennyiségű hó eshet Szerbia nyugati, központi és délnyugati részén hétfőn - erre figyelmeztet a Köztársasági Hidrometeorológiai Intézet. Általában 10, de egyes helyeken akár 20 centiméter vastag hó is hullhat 12 óra leforgása alatt. Emiatt adták ki a narancssárga figyelmeztetést. Vajdaságban az éjszakai havazás után hétfőn inkább eső várható.

Még lehet hó

Havazásra még ma éjszaka is számíthatunk.

Ma január 9-e, vasárnap van.
Ma felhős időjárás lesz térségünkben, kevés napsütéssel.
Ma délután 3 fokos hőmérsékletet mérhetünk.
Ma csapadék nem várható.
A csapadék ugyanaz, mint az eső.
Estére további havazás is előfordulhat.
Hétfőn már inkább havas esőre
vagy esőre van kilátás Vajdaságban.
Hétfő délután a legmagasabb hőmérséklet
+1 fok körül alakul.
Hétfő január 10-e, holnap lesz.
Kedden is felhős lesz az ég,
de csapadék már nem várható.
Szerdán kisüt a nap és száraz időjárás lesz.
Ilyen időjárás marad csütörtökön is.


Zivataros napok következnek

Sűrű, fekete felhőkkel és kiadós csapadékkal kezdődött a péntek.

A Köztársasági Hidrometeorológiai Intézet előrejelzése szerint ma egész nap, de főként délelőtt záporok, zivatarok tarkítják Észak-Vajdaság időjárását. A derült, csapadékmentes időszakokban legfeljebb 27 fokot mérhetünk. A változékony, zivataros időjárás a következő napokban is megmarad.

Zivataros napok következnek

Zivataros napok következnek Vajdaságban.

Fekete felhőkkel
és nagy esőzéssel
kezdődött a péntek.
Ma augusztus 14-e,
péntek van.
Ma egész nap zivatarok
alakulhatnak ki térségünkben.
Ma délután maximum
27 fokos hőmérséklet lesz.
A zivataros, esős időjárás
a következő napokban is
megmarad.
A következő nap
szombat és vasárnap lesz.
A következő napokban is
vigyünk magunkkal esernyőt,
hogy ne ázzunk meg.


Egyre többen ellenzik az energiaitalok fogyasztását

Az energiaitalok minden fogyasztóra káros hatással lehetnek, de a fiatalokra és gyerekekre ez hatványozottan igaz. Jó hír viszont, hogy világszerte erősödik az energiaitalokat ellenzők tábora, ugyanis egyre több kutatás foglalkozik a gyerekek és fiatalok fogyasztási szokásaival és azok egészségügyi következményeivel.
Az Európai Élelmiszer-biztonsági Hatóság (EFSA) egy korábbi 16 országra kiterjedő tanulmánya szerint a 10–18 éves korosztály 68 százaléka, a 10 év alatti gyermekek 18 százaléka fogyaszt energiaitalt, míg a felnőttek 30 százaléka.
Ha valaki nem fogyaszt nagy dózist, viszont rendszeres energiaital-fogyasztó, az ital akkor is káros hatással lehet a szív- és érrendszerre. A legveszélyeztetettebb a gyermekek, fiatalok, a várandós nők, a koffeinre érzékenyek, és a szív- és érrendszeri betegségekkel küzdők.

Egyre többen ellenzik a világon az energiaitalok fogyasztását.

Az energiaitalok nagyon egészségtelen italok.
Az energiaitalok fogyasztása veszélyes
a gyermekek, fiatalok, a várandós nők,
a koffeinre érzékenyek és a szívbetegek számára.
Az energiaitalok minden fogyasztóra
káros hatással lehetnek.
Egy európai kutatás szerint
sok fiatal és gyermek fogyaszt energiaitalt.
Ez nagyon rossz adat, mert az energiaital
fogyasztása nagyon káros a fiatalok
és a gyerekek egészségére.
Komoly egészségügyi problémák
alakulhatnak ki az energiaitalok
rendszeres fogyasztása miatt.
Jó hír azonban, hogy a világon egyre többen
ellenzik az energiaitalok fogyasztását.


Hétfőn is marad a hőség, 31-37 fokos csúcsértékeket mérhetünk. Csapadék nem várható, a napos, forró nyár újra szárazabb időt ígér. Kedd hajnalban ugyan érkezik egy hidegfront, de nagy lehűlés emögött a front mögött sem várható.

Helyenként záporok, zivatarok vonulnak át, azonban a csapadék eloszlása ezúttal sem lesz szerencsés: egyes tájak ismét teljesen szárazon maradhatnak. A front előtt még csaknem 37 fokig melegszik a levegő, utána a csapadékos tájakon 26 fok, máshol a meleg alig enyhül napközben. Szerdán napos-gomolyfelhős időre számíthatunk jelentős csapadék nélkül. Délutánra 30 és 35 fok közé melegedhet a levegő az időnként élénk északias szélben. Pénteken várható egy újabb hidegfront.

Holnap érkezik egy kisebb hidegfront

Holnap érkezik a hidegfront, de nagy lehűlés nem várható.

Holnap július 26-a, kedd lesz.
Ma még marad a hőség térségünkben.
Ma délután 31 fok és 37 fok között
alakul a hőmérséklet.
Csapadék ma sem várható.
Csapadék ugyanaz, mint az eső.
Ma július 25-e, hétfő van.
Kedd hajnalra érkezik 1 kisebb lehűlés.
Egyes helyeken kisebb záporok is kialakulhatnak.
Kedd délután 26 fok és 37 fok között lesz
a hőmérséklet térségünkben.
Szerdán napos időjárás lesz,
30 fok és 35 fok közötti hőmérséklettel.
Szerdán nem kell számítani csapadékra.
Újabb hidegfront pénteken várható.


A 106 éves Kovács Ilonkát ünnepelték

Újvidéken szentmise keretében köszöntötték fel az idős asszonyt.

Megünnepelték a 106 éves Kovács Ilonka születésnapját az újvidéki Mária Neve templomban a vasárnapi szentmise keretében.
Józsa Gáspár atya a hívő közösség jókívánságait tolmácsolva megáldotta Ilonka nénit, majd százhat szál rózsával köszöntötték fel.
Kovács Ilonka 1914. október 15-én született Topolyán. Újvidékre a 30-as évek elején költözött. Két gyermeke, négy dédunokája és egy ükunokája van. Varrónőként dolgozott. Még ma is el tudja látni magát, eljár a misékre, és korát meghazudtoló szellemi frissességét is bizonyította.

A 106 éves Kovács Ilonkát ünnepelték

Ma ünnepelték a 106 éves Kovács Ilonkát.

Ma október 18-a,
vasárnap van.
A 106 éves Ilonka néni
1914. október 15-én
született Topolyán.
Topolya 1 város
Vajdaságban.
Kovács Ilonka jelenleg
Újvidéken él.
Újvidék egy nagyváros
Vajdaságban.
Újvidéken szentmisével
köszöntötték fel
a 106 éves idős asszonyt.
Az újvidéki Mária
Neve templomban
tartották a szentmisét
ma Ilonka néni
születésnapja alkalmából.
Ilonka nénit
106 szál rózsával
köszöntötték fel
a templomban.
Ilonka néni varrónőként
dolgozott.
A 106 éves asszony
sokat jár templomba,
és nagyon kedves
idős néni.


Kirándulásra fel!

Napos, hűvös, de nem hideg időre számíthatunk a hétvégén, kirándulásokat is bátran tervezhetünk. Csapadék nem valószínű.

A hőmérséklet csúcsértéke szombaton és vasárnap is 7-8 fok körül alakul, minimális fagy csak a hajnali órákban lesz tapasztalható.
Hétfőtől egy melegebb, de nedvesebb léghullám éri el a térséget, a hőmérséklet csúcsértéke a 14-15 fokot is elérheti majd. Eső az előrejelzések szerint kedden és szerdán valószínűbb.

Kirándulós időjárás lesz a hétvégén

Napos, hűvös, de nem hideg időre számíthatunk a hétvégén.

Hétvége szombat és vasárnap.
Ebben az időjárásban kirándulásokat is tervezhetünk.
Csapadék a hétvégén nem várható.
Csapadék ugyanaz, mint az eső.
Szombaton és vasárnap is
8 fok körül alakul a hőmérséklet.
Ma február 12-e, szombat van.
Holnap február 13-a, vasárnap lesz.
Hétfőtől felmelegedés érkezik térségünkbe.
A felmelegedéssel együtt csapadék is érkezik.
Hétfő délután 15 fokig melegszik a hőmérséklet.
Hétfő február 14-e lesz.
Az időjárás-előrejelzések szerint
csapadékra kedden és szerdán számíthatunk.


Visszatért a tél

Belgrádban, valamint Szerbia középső és déli részén is több helyen havazik.

Szerbia fővárosának magasabban helyezkedő területein 20 centiméter hó hullott az éjjel és továbbra is havazik. A téli szolgálat munkatársai az utak tisztításán dolgoznak, hogy az utakon biztonságosan lehessen közlekedni. Szerbia más területein is havazott, így Kraljevo, Sjenica és Jagodina utcáit is hótakaró borítja. A legalacsonyabb hőmérsékletet reggel Kopaonikon mérték, itt reggel 6 órakor -8°C fok volt.
A Köztársasági Hidrometeorológiai Intézet előrejelzése szerint a reggeli és délutáni órákban nagyobb mennyiségű csapadékra kell számítani. Vajdaságban esőre és havas esőre, míg Szerbia hegyes területein, akár fél méter hóra is számítani kell. A csapadék mellett erős szél is kíséri a jelenlegi hideg frontot. A nappali maximum hőmérséklet vajdaságban 6 fok körül alakul. Holnap is marad a hideg idő, az előrejelzések szerint számottevő csapadékra azonban már nem kell számítani. Az illetékesek minden autóst óvatosságra intenek a havas, jeges utak miatt, főleg azokat, aki már lecserélte a téligumikat a járművükön.
Fokozott óvatosságra inti a belügyminisztérium a járművezetőket, mivel Szerbia több részében a havazás miatt nedvesek és csúszósak az utak. A rendkívüli helyzetekkel foglalkozó osztály állandó kapcsolatban van a védelmi és mentési szervekkel a lakosok élete és ingatlanjaik megmentésének érdekében. Raška körzetében a kedvezőtlen időjárás miatt járhatatlanok az utak.
Több faluban is szünetel az áramszolgáltatás, például a Jablanicai körzetben levő Medveđaben 500 háztartás maradt áram nélkül, de gondok vannak a Moravai körzetben is. A tűzoltó és mentő egységek több helyszínen is járják a terepet és eltávolítják az utakra dőlt ágakat, fákat.

Visszatért a tél

Belgrádban és Szerbia több településén is havazik.

Belgrád Szerbia fővárosa.
Ma április 4-e, kedd van.
Belgrádnak a magasabban helyezkedő területein
20 centiméter hó hullott az éjjel és továbbra is havazik.
Az utakat folyamatosan tisztítják azért,
hogy biztonságos legyen a főváros közlekedése.
A legalacsonyabb hőmérsékletet ma reggel
Kopaonikon mérték, itt reggel 6 órakor -8 fok volt.
Az időjárás-előrejelzések szerint
a reggeli és délutáni órákban
nagyobb mennyiségű csapadékra kell számítani.
Csapadék ugyanaz, mint az eső.
Vajdaságban esőre és havas esőre kell számítani.
Szerbia hegyes területein pedig
akár 0,5 méteres hó is lehet.
A csapadék mellett erős szél is fúj.
A nappali hőmérséklet ma Vajdaságban
6 fok körül alakul.
Holnap is marad a hideg időjárás.
Holnap április 5-e, szerda lesz.
Holnap már nagyobb esőzésre nem kell számítani.
Minden sofőr vezessen óvatosan
a havas, jeges utakon, főleg azok,
akik már lecserélték a téligumikat a járművükön.


Fagy és havazás

Kemény fagyok jönnek Szerbiában az elkövetkező napokban, havazással tarkítva - olvasható a Köztársasági Hidrometeorológiai Intézet oldalán. Az előrejelzések szerint szombattól folyamatosan hűlnek a reggelek, egyre zordabbra fordul az időjárás.

Holnap kora reggel -4 fok lesz, és többfelé várható hószálingázós, havazás. A legmagasabb nappali hőmérséklet nem emelkedik fagypont fölé. Mindössze -1 fok várható. Vasárnap még keményebb lesz az időjárás. Ekkor már -6 fokot is mérhetünk a hajnali órákban. Ekkor még több hó eshet országszerte, ami a fagyoknak köszönhetően nagyobb valószínűséggel meg is maradhat. A leghidegebbet hétfőre jósolják a meteorológusok, -8 fok ígérkezik, egyes helyeken akár -10 fok is lehet.

Fagy és havazás

Hideg, fagyos időjárás érkezik Szerbiába a következő napokban.

Havazás is várható
a következő napokban
térségünkben.
Az időjárás-előrejelzések
szerint szombattól
egyre hidegebb
reggelek és nappalok lesznek.
Szombat január 16-a,
holnap lesz.
Holnap reggel
-4 fokos hőmérséklet lesz,
többfelé várható
hószállingózás vagy
havazás.
Holnap délután
csak -1 fokos
hőmérsékletre lehet számítani.
Vasárnap még
hidegebb lesz.
Vasárnap a hajnali
órákban akár
-6 fokot is mérhetünk.
Vasárnap még több
helyen várható
havazás.
Vasárnap január 17-e lesz.
A fagy miatt
hosszabb időre
meg fog maradni
a hó térségünkben.
A leghidegebb időjárás
hétfőn várható.
Hétfőn akár -8
és -10 fokos hideg is lehet.


Jön a téli időszámítás

Október 25-én éjjel az európai országok többsége idén is egy órával visszaállítja az órát.

Az Európai Unió Tanácsának székhelyén megerősítették, hogy továbbra is érvényben van az a határidő, amely szerint a testület 2021-ig dönt arról, hogy eltörlik-e a nyári és a téli időszámítást. A nyári és téli időszámítást Európán kívül Észak- és Közép-Amerika országainak többségében, valamint a világ még néhány államában és területén végzik.
Izland, Oroszország és Fehéroroszország október 25-én nem tér át a téli időszámításra.

Jön a téli időszámítás

Október 25-én éjjel megkezdődik a téli időszámítás.

A téli időszámításkor
átállítjuk az órákat.
Október 25-én
1 órával visszaállítjuk
az órákat.
Minden évben
2-szer van óraátállítás.
1-szer a téli időszámításkor,
1-szer pedig
a nyári időszámításkor.
Az európai országok
többsége október 25-én
visszaállítja az óráját
1 órával.
Európa 1 kontinens.
A kontinensen
több ország helyezkedik el.
2021-től lehet, hogy eltörlik
a nyári és a téli
időszámítást.
2021. jövőre lesz.
Vannak olyan országok
Európában, ahol már
idén október 25-én sem
térnek át
a téli időszámításra.
Ezek az országok
Izland, Oroszország
és Fehéroroszország.
Ezek az országok
a nyári időszámításban
maradnak.


Humanitárius hétfők az újvidéki strandon

Minden hétfőn jótékonysági akciókat szerveznek a ritka és súlyos betegségben szenvedő fiatal újvidékiek megsegítésére. A humanitárius hétfő akciót a fürdőidényben az újvidéki strandon szervezik meg.

Ilyenkor ingyenes a belépő, a látogatók pedig saját lehetőségeik szerinti adományt tehetnek a dobozba.
A humanitárius hétfő ötlete Újvidék polgármesterétől származott, és ez a hetedik idény, amióta megszervezik. A ritka betegségek kezelése jelentős kiadásokkal jár, és ily módon is próbál a város segíteni a szülőkön. Most hétfőn Saša Ivankovićnak gyűjtöttek, aki autizmusban és epilepsziában szenved. Sandra Ivanković Saša édesanyja a fia betegségével kapcsolatban elmondta: „Az autizmus nagyon összetett, ez az egyik legsúlyosabb rendellenesség a pszichiátria területén. Sajnos el kell, hogy mondjam, hogy az autizmus mellé általában egyéb kapcsolódó diagnózisok is jönnek. Szerencsénk volt a szerencsétlenségünkben, hogy Újvidék város nagy támogatást nyújt, szolgáltatásokat és egyéb dolgokat, az elmúlt 5-6 évben.”
A súlyos betegségben szenvedő gyerekek gyakran folyamatos felügyeletet igényelnek. Ezt a feladatot sok esetben maguk a szülők látják el, ami miatt nem tudnak dolgozni.
Eddig több mint 150 fiatal újvidéki számára gyűjtöttek hétfőnként a Strandon.
Jelena Budimčić, segédigazgató, Városi Kertészet Közvállalat: „Minden hétfő az elmúlt hat fürdőidényben, ez már a hetedik, valakinek volt szánva, és ezek mindig sikeres akciók voltak. Minden hétfőn összegyűlik elég pénz minden egyén számára, kivéve mikor rossz idő van. Ilyen esetben sem maradnak a számukra szükséges segítség nélkül. Ilyen esetekben a következő hétfőn megismételjük a pénzgyűjtést az adott személy számára.”
Az ilyen jellegű segítségre szoruló városiak a Városi Kertészethez fordulhatnak. Kérelmeiket átadhatják a Strand pénztáránál, vagy elküldhetik e-mailen.

Jótékonysági hétfők az újvidéki strandon

Minden hétfőn jótékonysági akciót szerveznek az újvidéki strandon.

Ma is volt jótékonysági akció
az újvidéki strandon.
Ma július 27-e,
hétfő van.
A jótékonysági akciókat
a ritka és súlyos betegséggel
élő újvidéki fiataloknak
a megsegítése miatt
szervezik meg.
A jótékonysági akción
adományokkal segítenek
ritka és súlyos betegséggel
élő újvidéki fiataloknak.
Az adomány lehet pénz
vagy más tárgy.
A jótékonysági hétfőkön
ingyenes a belépő
az újvidéki strandon.
A jótékonysági hétfőkön
a strandra látogatók
adományt tehetnek a dobozba.
Ma Saša Ivankovićnak
gyűjtöttek adományt
az emberek.
Saša Ivanković 1 újvidéki fiú,
akinek autizmusa van
és epilepsziás rohamai
szoktak lenni.
Saša Ivanković édesanyja elmondta,
hogy sokat jelent számukra
az újvidékiek segítsége.
A mai jótékonysági akción
összegyűlt pénzt
oda adják
Saša Ivanković édesanyjának.
A jótékonysági hétfőket
már 7. éve,
hogy megszervezik
az újvidéki strandon.
Eddig több mint 150
fiatal újvidékinek
gyűjtöttek adományt
hétfőnként
az újvidéki strandon.
A jótékonysági hétfőkre
jelentkezni tudnak
azok az újvidéki fiatalok,
akiknek ritka és súlyos
betegségük van.
Jelentkezésükkel
nekik is adományt
tudnak gyűjteni
a jótékonysági hétfőkön
az újvidéki strandon.
Jelentkezni
a Városi Kertészetnek
lehet e-mailben,
vagy az újvidéki
Strand pénztáránál
kell jelentkezni.


Jótékonysági akciók Szabadkán

Három jótékonysági megmozdulást is tartanak vasárnap Szabadkán. Két helyi kislány, Kovács Leona és Mila Mikulić javára várják az adományokat.

A palicsi Janko Pejanović sportközpontban Palics és Békova labdarúgócsapata mérkőzik meg egymással 14 órától. Egy órával később, vagyis délután háromkor a Műszaki Iskolában megnyit a jótékonysági vásár, mely 19 óráig várja a vásárolni és szórakozni vágyókat.
17 órától a gyerekszínházban is humanitárius programot tartanak, ott szóló- és népi énekesek lépnek fel.
Mindkét kislány súlyos betegségben szenved, szüleik számára pedig minden segítség jól jön, hogy biztosítani tudják gyerekük számára a megfelelő kezeléseket. A gyerekek profilja megtalálható a Budi Human Alapítvány hivatalos oldalán, ahol az adakozás lehetséges módjait is feltüntették.

Jótékonysági akciók Szabadkán

Vasárnap 3 jótékonysági akciót is szerveznek Szabadkán.

Vasárnap november 14-e, holnap lesz.
Két szabadkai kislány, Kovács Leona
és Mila Mikulić számára gyűjtenek pénzt.
A 2 kislány súlyos betegségben szenved.
A jóakaratú emberek pénzadománnyal
tudnak segíteni a 2 kislánynak
a vasárnapi jótékonysági programokon.
A 2 kislány családja nem tudja kifizetni
a drága gyógyszereket a gyermekük gyógyítására.
Vasárnap a palicsi Janko Pejanović sportközpontban
délután 2 órától
Palics és Békova focicsapata játszik egymással.
Vasárnap délután 3 órától
a szabadkai Műszaki Iskolában megnyit
a jótékonysági vásár.
Este 7 óráig várja a jótékonysági vásár
a vásárolni és szórakozni vágyó embereket.
Vasárnap délután 5 órától a gyerekszínházban is
jótékonysági programot tartanak a 2 kislány részére.
A gyerekszínházban énekesek lépnek fel.
A 2 kislány családjának minden segítség jól jön.
Aki adománnyal szeretne segíteni a 2 kislánynak,
az a Budi Human Alapítvány hivatalos oldalán
megtalálhatja a szükséges adatokat.


Kevés szöveg, sok-sok zene - ez a Pannon Rádió szilveszterkor

A kínálat összeállításánál elsősorban azokra gondoltunk, akik házibuliban töltik a legőrültebb éjszakát. Nem kell majd zeneválogatással vesződniük, mi biztosítjuk a változatos kínálatot.

20 és 22 óra között toplista szól, melyben a rádió éves játszási listája alapján rangsoroltuk a slágereket. A műsort Sánta Zoltán készítette. 22 órától Boros Alen pörgős megamixét sugározzuk, előbb az idei slágerekkel, éjfél után pedig retrós házibuli hangulatban. Elsején, 9-től délig, a Reggeli négy mikrofonforgatója tekinti át a 2021-es eseményeket, és néhány magánéleti titokra is fény derül. Persze a hírek sem maradnak el - az ünnepnapokon is óránként jövünk friss információkkal a 91,5-ön.

Hallgassa a Pannon Rádiót szilveszterkor is!

Kevés szöveg és sok-sok zene várja a hallgatókat az év utolsó napján a Pannon Rádióban.

Akik ma este házibuliban töltik az év utolsó napját,
azok is a Pannon Rádiót hallgassák!
Ma december 31-e, péntek van.
Este 8 óra és 10 óra között toplista lesz
a Pannon Rádióban.
A toplistában a 2021-es év legjobb zenéi lesznek hallhatóak.
A toplista műsorát Sánta Zoltán készítette.
Este Boros Alen pörgős zenei összeállítását is
lehet majd hallgatni a Pannon Rádióban.
Éjfél után retró dalok lesznek hallhatóak.
Az év első napján reggel 9 órától 12 óráig
a Pannon Reggeli ünnepi műsora várja a hallgatókat.
Az év első napja 2022. január 1-jén, holnap lesz.
A Pannon Reggeli 4 műsorvezetője
értékeli a 2021-es év történéseit
és érdekes beszélgetések lesznek hallhatóak.
Ünnepnapokon is minden órában
híreket lehet hallgatni.

Ünnepek idején is hallgassa
a 91,5-ön, a Pannon Rádiót.


Veterán autók felvonulása Szabadkán, Bácskossuthfalván és Palicson

Veterán autók felvonulására és kiállítására várják az érdeklődőket szombaton 12 órára Bácskossuthfalvára, ezt követően délután hatra Szabadkára, majd vasárnap délelőtt 11 és 13 óra között Palicsra a 27. Nemzetközi Oldtimer találkozó keretében.

A rendezvény témája idén Ivan Sarić, Szabadka szülötte, a jeles sportember és repülőgép tervező. A színes program során a városközpontban a legszebb autót vagy motorkerékpárt is kiválaszthatja majd a közönség.
Risto Radulović, az Old Timer találkozó szervezője: „A régi gépjárművek szerelmesei megtartják hagyományos kiállításukat a nagy szökőkút előtt, a Korzó irányában. Ez körülbelül nyolc óráig tart majd, majd minden résztvevőt meghívunk egyesületünk tagjaival közösen koszorúzni, majd Szabadka Város Turisztikai Szervezetének vezetője kíséretében elhelyezünk egy koszorút is az Ivan Sarić szobornál.”

Veterán autók felvonulása lesz a hétvégén Szabadkán, Bácskossuthfalván és Palicson.

Veterán autó régi, különleges autókat jelent.
A veterán autók felvonulása és kiállítása
ma 12 órakor kezdődik Bácskossuthfalván.
Ma június 29-e, szombat van.
Ma délután Szabadkára érkeznek a veterán autók.
Vasárnap délelőtt 11 óra és délután 1 óra között
Palicsra érkeznek a veteran autók.
Vasárnap június 30-a, holnap lesz.
A rendezvény témája idén Ivan Sarić,
szabadkai születésű, fontos sportember és repülőgép tervező.
A veterán autók kiállításán a városközpontban
a legszebb autót vagy motort is kiválaszthatja a közönség.
A szervezők várnak minden érdeklődőt
a veterán járművek kiállítására Bácskossuthfalvára,
Szabadkára és Palicsra.


Fánkfesztivál Alsótavankúton

Minden a fánkról szólt Alsótavankúton, ugyanis Fánkfesztivált tartottak a faluban. Hagyományos házi fánkok várták az embereket. Az eseményt második alkalommal szervezték meg.

A bunyevác hagyomány szerint torkos csütörtökön kilencszer szokás enni. Ilyenkor bőségesen fogyaszthatók a farsangi időszakhoz kötődő és a zsírban gazdag ételek, mint például a fánk. Alsótavankúton mintegy tízezer fánk várta a faluba látogatókat. Baracklekváros, eurókrémes, illetve porcukros fánkokat lehetett vásárolni, amelyeket a helyi háziasszonyok készítettek.
Anđela Maravčić, szervező: „A Fánkfesztivállal kapcsolatban fontos elmondani, hogy ma torkos csütörtök van, ez bunyevác szokás. Ezen a napon kilencszer esznek az emberek, és ezek közül az egyik általában fánk. Idén tízezer darabot sütünk. Ez háromszor több, mint a tavalyi évben volt.”
A második alkalommal megrendezett Fánkfesztivált nagy érdeklődés övezte. Nemcsak helyieket vonzott, a környező településekről is érkeztek látogatók.
Jovanka Bošnjak, Szabadka: „Tavaly hallottuk, hogy először, most idén másodszor szervezik meg. Szeretjük a fánkot. Én sajnos nem tudom, hogyan kell elkészíteni. Ide eljövünk és eszünk, találkozunk ismerősökkel, ismeretlenekkel. Barátkozunk, jó az idő és így.”
A rendezvényt jótékony céllal szervezték meg. A fánkok árából befolyt összegből húsvéti csomagot vesznek a helyi és a környező településen élő gyerekeknek.

Fánkfesztivált tartottak Alsótavankúton

Tegnap délután szervezték meg a Fánkfesztivált Alsótavankúton.

Tegnap február 8-a, csütörtök volt.
A rendezvényen hagyományos házi fánkok várták az embereket.
Az eseményt 2. alkalommal szervezték meg.
A bunyevác hagyományok szerint
torkos csütörtökön 9-szer szokás enni.
Tegnap volt torkos csütörtök.
A bunyevác 1 népcsoport.
A hagyományok szerint ezen a napon
bőségesen fogyaszthatók zsíros ételek mint például a fánk.
Alsótavankúton 10 ezer fánk várta a faluba látogatókat.
Baracklekváros, csokis és porcukros fánkokat lehetett vásárolni.
A fánkokat a helyi háziasszonyok készítették.
A rendezvényt jótékony céllal szervezték meg.
A fánkok árából összegyűlt pénzből húsvéti csomagot vesznek
a helyi és a környező településen élő gyerekeknek.


Sűrű köd egész Szerbiában – vezessenek óvatosan!

Szerbia teljes területén sárga figyelmeztetés lépett érvénybe a sűrű köd miatt.

Hétvégén túlnyomóan felhős és ködös időjárásra kell számítani térségünkben. Az évszaknak megfelelően a hajnalok egyre hidegebbek lesznek, akár mínuszokat is mérhetünk. Az előrejelzések szerint a legmagasabb nappali hőmérséklet környékünkön 10-12 fok körül alakul. Csapadék az ország déli részén várható.
Jövő héten felerősödhet a Košava, a legerősebb széllökések kedden várhatóak. A főként hajnalban megjelenő sűrű köd miatt 200 méter alá csökkenhet a látótávolság, így ajánlott óvatosan, körültekintően közlekedni.

Sűrű köd egész Szerbiában

Sűrű köd van egész Szerbiában, vezessenek óvatosan!

Hajnalban még sűrűbb köd volt az országban.
A sűrű köd miatt rosszak a látási viszonyok,
ezért még óvatosabban és figyelmesebben
kell közlekedni az utakon.
Sűrű ködben különösen a sofőrök vezessenek óvatosan!
A sofőrök tartsanak nagyobb távolságot
a járművek között.
Jármű például az autó, a teherautó, a motor.
A sűrű ködben ne vessenek gyorsan a sofőrök.
A következő napokban felhős
és ködös idő várható térségünkben.
Helyenként a nap is kisüthet a következő napokban.
Az időjárás-előrejelzések szerint térségünkben
ma délután 10 fokos hőmérséklet várható.
Ma éjjel már enyhe mínuszokra is számíthatunk.
Ma november 12-e, péntek van.


Jön a karácsony, vásárolunk

Megkezdődött a karácsonyi bevásárlási láz a termelői piacokon. Sokan voltak ma délelőtt a szabadkai tejpiacon, az emberek leginkább az ünnepi ételek hozzávalóit vették. A választék igazán bőséges, az árak pedig az eladók szerint barátságosak.

Nagy volt a kereslet vasárnap délelőtt a szabadkai tejpiacon a karácsonyi ételek nélkülözhetetlen hozzávalói iránt. A szemes és a darált mákot is 800 dináros kilónkénti áron mérték, a dióbélért 1300-1500 dinárt kértek, míg a különböző fajtájú mézeket 600-tól 1000 dináros áron lehetett megvásárolni. Az aszalt szilva 600 dinárba került, a tojás darabjáért pedig 11-16 dinárt kértek az árusok.
A bab kilójáért fajtától függően 300-tól 700 dinárt kellett fizetni, a legkelendőbb épp a legnagyobb szemű, legdrágább hüvelyes volt. Varga Rózsa tejtermékárusnál jól fogyott a karácsonyi bableveshez nélkülözhetetlen, tejszínből készült sült vaj: „Ez hagyomány, az íze pedig különösen nagyon jó.”

Sültek is kerülnek az ünnepi asztalra. Cseszkó Valéria baromfihúsárus szerint alig győzik kielégíteni a keresletet: „A liba a legkelendőbb, utána a pulyka meg a kacsa.”
Van, aki töltött káposztát is készít karácsonyra, a hasáb és a savanyú káposzta kilónkénti ára 150-200 dinár között van. Szenteste azonban a fő fogás a hal. Süli Beáta szerint megindult az ünnepi roham. Az élő ponty kilója 450 dinár: „Leginkább a pontyszeleteket viszik, busaszelet, amurszelet. Sült halunk is van, van aki megveszi készen, most aki böjtöl.”
A  karácsonyi sültek mellé egy jó krumplisaláta is dukál, az alapanyagok árairól Masa József termelőtől érdeklődtünk: „ Krumplitermés gyenge volt, nekünk is már csak ez apróbb maradt, ezt 30-40 dinárért adjuk. Hagymából is inkább veszik az olcsóbb, aprót, itt van 40-től 60 dinárig.”
A karácsonyi asztalon ott a helye a fokhagymának, amelynek kilója most 350 dinár, valamint a 30-tól 80 dinárért megvásárolható almának is. Az ünnepekre viszont sokan vásárolnak déligyümölcsöt
Az ünnepi asztalt ékesítő kis cserép búzáért 25-30 dinárt kértek.

Végül az elmaradhatatlan fenyőfamustra. Nagyságtól és sűrűségtől függően a vágott fenyők 1000-től 5000 dinárig vásárolhatók meg. A földlabdás fenyők 1400 és 3500 dinár közötti áron kaphatók. Kisebb fenyőágakat is vehetünk, darabonként 100 dináros áron.

Jön a karácsony és a vásárlás

Már csak pár nap van karácsonyig, az emberek megkezdték a karácsonyi bevásárlást.

Már tegnap is sokan voltak a szabadkai tejpiacon.
Tegnap december 19-e, vasárnap volt.
Az emberek főleg az ünnepi ételek
hozzávalóit vásárolják meg.
Nagyon sok szép termék van a szabadkai tejpiacon.
Az eladók szerint az árak is megfelelőek.
A szemes mák és a darált mák is elengedhetetlen
alapanyaga a karácsonyi menünek.
A szemes és a darált mákot 800 dináros
kilónkénti áron mérik az eladók.
A dióbél kilónkénti ára 1300 dinár és 1500 dinár között van.
A különböző fajtájú mézeket 600 dinártól
1000 dináros áron lehet megvásárolni
a szabadkai tejpiacon.
Az aszalt szilva 600 dinárba kerül.
A tojást darabjáért 11 dinár és 16 dinár között árulták
tegnap a szabadkai tejpiacon.
A különböző fajtájú babot kilónként
300 dinár és 700 dinár között árulják.
A tejpiacon hústermékeket is lehet vásárolni.
Az egyik húsárus elmondta,
hogy a libahúst és a pulykahúst vásárolták
a legtöbben tegnap délelőtt a szabadkai tejpiacon.
Karácsonykor sokan sütnek halat vagy főznek halászlét.
Az élő ponty kilója 450 dinár a tejpiacon.
Valóban minden megtalálható
a szabadkai tejpiacon,
ami a karácsonyi ételekhez szükséges.
A tejpiacon fenyőfát is lehet vásárolni.
A vágott fenyőket 1000 dinártól
5000 dinárig lehet vásárolni,
attól függően, hogy milyen nagy
vagy milyen sűrű a fa.
A földlabdás fenyők 1400 dinártól
3500 dinárig vásárolhatók meg.
Földlabdás fenyő olyan fenyő,
amit karácsony után ki lehet ültetni a földbe.
Kisebb fenyőágakat is vásárolhatunk
a szabadkai tejpiacon.
Ezeknek az ára 100 dinár.


Fokozott közúti ellenőrzések várhatók a szerbiai utakon

Az elkövetkező napokban a rendőrök sebességmérést és alkoholtesztet végeznek, továbbá ellenőrzik a biztonsági öv használatát is.

A koronavírus-járvány miatt meghozott korlátozások megszűnésével várhatóan megnő a forgalom az utakon. A hatóságok külön figyelmet fordítanak majd a motorosokra is. A közlekedésbiztonsági bizottság adatai szerint Szerbiában a rendkívüli állapot bevezetése óta 2404 közlekedési baleset történt, 31 személy vesztette életét, és 1032-en sérültek meg. A legtöbb balesetet a gyorshajtás okozta. Az illetékesek arra figyelmeztetnek, hogy azok, akik a rendkívüli állapot miatt hosszabb ideig nem ültek volán mögé, körültekintőbben kapcsolódjanak be most a közlekedésbe.

Közúti ellenőrzések a szerbiai utakon

A következő napokban fokozott közúti ellenőrzéseket végeznek a rendőrök a szerbiai utakon.

Fokozott közúti
ellenőrzés azt jelenti,
hogy a rendőrök szigorúan
figyelni fogják a sofőröket.
A rendőrök sebességmérést
fognak végezni
a következő napokban.
A rendőrök alkoholteszteket
fognak végezni
a sofőrökön
a következő napokban.
A rendőrök szigorúan
figyelni fogják,
a biztonsági öv használatát
az autókban.
A rendőrök az autósokat
és a motorosokat
is szigorúan ellenőrizni fogják.
Szerbiában a rendkívüli
állapot bevezetése óta
2404 közlekedési
baleset történt.
A legtöbb baleset
a gyorshajtás miatt történt.
A rendőrök arra kérik
a sofőröket,
hogy vezessenek óvatosan
és biztonságosan.


Áprililili!

Ehhez az időponthoz számos érdekes hagyomány fűződik. Nehéz pontosan megállapítani, mikortól és miért tartjuk április 1-jét a bolondok napjának. Több magyarázat szerint régen ekkor ünnepelték az újévet, de egy elsejei tréfa miatt sokáig az is elterjedt, hogy I. Constantinus császár helyett egy napig egy bolond uralkodott a Római Birodalomban.
Valójában az évnek ebben az időszakában elég sok kultúra ünnepelt mindig is bolondosan. A rómaiak a Hilariát ünnepelték, amelyet a görögöktől vettek át, de a színes porokkal ünnepelt indiai Holi fesztivált is ilyenkor rendezik meg, és a középkorban is megtartották a bolondok lakomáját a papság körében.
Egy dolog bizonyos, érdemes mindenkinek fejben tartania azt, hogy ma a nap folyamán bárhol, bármikor megtréfálhatják.

Április 1-je a bolondok napja

Ma van április 1-je, vagyis bolondok napja.

Ezen a napon bárkit meg lehet viccelni.
Április 1-jén, amikor valakit megviccelünk,
utána azt mondjuk, hogy áprililili.
Nehéz megmondani, hogy az emberek
mikortól és miért tartják április 1-jét
bolondok napjának.
Ehhez a naphoz nagyon sok
hagyomány kapcsolódik.
Több történet szerint azért
április 1-je a bolondok napja, mert
régen ezen a napon ünnepelték az újévet.
A világ sok országában érdekes
programokkal szokták megtartani
április 1-jét, vagyis a bolondok napját.
Ma, vagyis április 1-jén bárkit és
bárhol meg lehet tréfálni, és
azt mondani, hogy áprililili!


Hétfőtől csapadékosra fordul az időjárás

Ma még szép kiránduló idő lesz, hétfőtől azonban borús, csapadékos idő várható térségünkben.

Hétfőn sok helyen várható eső, késő estig akár 10 mm-nél is több eshet. A nappali csúcs 10-11 fok körül várható.
Kedden is esős, szeles, hideg időre készülhetünk, akár 30 mm csapadék is várható.
Szerdán kiderül az ég, de a jövő hét végére ismét csapadékos időt jeleznek előre a meteorológusok.

Hétfőtől esősre vált az időjárás

Ma még szép, napos időjárás várható térségünkben.

Ma október 11-e,
vasárnap van.
Hétfőtől több helyen is
csapadékos időjárás kezdődik.
Hétfő október 12-e,
holnap lesz.
Holnaptól lehűl
a levegő, és
felhős, csapadékos
időjárás lesz.
A csapadék ugyanaz,
mint az eső.
Holnap délután
már csak 11 fokos
hőmérséklet várható.
Kedden is esős, szeles,
hideg időjárás lesz
térségünkben.
Kedd október 13-a lesz.
Szerdán már kevesebb
eső lesz, több lesz
a napsütés.
A jövő hét végére
újra csapadékot mutatnak
az időjárás-előrejelzések.
Hétvége szombat
és vasárnap.


Pont veled - inkluzív tábor Szabadkán

A sajátos nevelési igényű gyermekek egy héten keresztül közösen játszanak, szórakoznak és barátkoznak ép fejlődésű társaikkal a Pont veled elnevezésű inkluzív táborban.

Szabadkán a Vasutas Helyi Közösségben táncokat tanulhatnak, bábszínházat láthatnak, részt vehetnek kézműves foglalkozásokon, valamint a videójátékok világába is elkalauzolják a fiatalokat. Az ingyenes tábor célja, hogy a sajátos nevelési igényű gyerekek és az ép fejlődésű gyerekek találkozzanak, megismerjék, megértsék egymást és a foglalkozások során barátságok szülessenek, annak érdekében, hogy hosszútávon egy befogadó közösség jöjjön létre.
Csipak Szarapka Dóra, főszervező: „Ez az a dolog, amit nem lehet tanítani. Hiába beszélünk mi elfogadásról, befogadásról, empátiáról az iskolában, ezt csak akkor tudják megtanulni és megtapasztalni és átérezni, ha együtt vesznek részt foglalkozásokon, ha együtt vannak. És pont ezek a gyerekek kellenek ahhoz, hogy a későbbiekben valóban ne kelljen nyösztetni őket, hogy fogadd el a másikat, fogadd el a másságot, hogy mások vagyunk. Itt látják a gyerekek azt, hogy mindenki más és mégis mennyire egy cél mozgat bennünket, hogy barátságot kössünk, hogy társaságban legyünk, és hogy egy hetet a nyár folyamán szórakozással töltsünk el.”

Pont Veled inkluzív tábor Szabadkán

Tegnap kezdődött a Pont Veled inkluzív tábor Szabadkán.

Tegnap július 29-e, hétfő volt.
A táborban sajátos nevelési igényű gyermekek
és ép fejlődésű gyerekek vesznek részt.
Sajátos nevelési igényű személy például
a mozgássérült személy, az értelmileg akadályozott személy,
az autista ember.
A Pont Veled tábort a szabadkai Vasutas Helyi Közösségben tartják.
A táborban a gyerekek 1 hétig közösen játszanak,
szórakoznak, barátkoznak.
A táborban lesz például kézműves foglalkozás,
zenés, táncos mulatság, bábszínházazás
és videójátékos foglalkozás is.
A Pont Veled tábor ingyenes.
A Pont Veled tábor célja, hogy a sajátos nevelési igényű gyerekek
és az ép fejlődésű társaik találkozzanak,
megismerjék, megértsék egymást
és barátságok alakuljanak ki.
A szervezők célja, hogy így egy befogadóbb közösség jöjjön létre.
A Pont Veled tábor péntekig tart.
Péntek augusztus 2-a lesz.


Mocorgó a Népkörben

Mocorgó névvel szervez babás játszóházat a Népkör Magyar Művelődési Központ és az Aranykapu Játszóház.

Az interaktív programra előzetes bejelentkezést követően várják a szülőket és gyerekeket 0-tól 3 éves korig. A foglalkozást Szécsi Viktória óvodapedagógus vezeti, aki ölbéli népi játékokkal, énekekkel, bábjátékkal és mondókákkal teszi tartalmassá a kis mocorgók és szüleik együtt töltött idejét.
Bodrogi Hajnalka, ügyvezető, Népkör Magyar Művelődési Központ, Szabadka: „Úgy gondoltuk, hogy ezeknek a foglalkozásoknak az időpontját megváltoztatjuk. Hiszen a délutáni órákban nagyon sokszor együtt van már a család, élvezi az együttlétet, de viszont nagyon sok anyuka délelőttönként egyedül otthon van a gyermekével, és így lehetőséget szeretnénk biztosítani azoknak a szülőknek, akik kisgyermekükkel ellátogatnának közösségbe. Így mostantól kezdve Mocorgó név alatt délelőttönként szervezünk foglalkozásokat kisgyermekes szülőknek.”

Mocorgó a Népkörben

Mocorgó néven szervez játszóházat a Népkör Magyar Művelődési Központ és az Aranykapu Játszóház.

A játszóház babák számára lesz megszervezve.
A babás játszóházba a 0-tól 3 éves korú
gyerekeket és szüleiket várják a Népkörbe.
A babás játszóház foglalkozásaira
előre jelentkezni kell a Népkörbe.
A játszóház foglalkozásait Szécsi Viktória óvónő vezeti.
Viktória óvónő ölbéli népi játékokkal,
énekekkel, bábjátékokkal és mondókákkal
teszi még érdekesebbé a foglalkozásokat.
A Mocorgó nevű játszóházat
október 14-én és 27-én tartják meg
délelőtt 10 órától 11 óráig
a Népkör Aranykapu játszóházában, Szabadkán.
A foglalkozásokra a következő
telefonszámon lehet jelentkezni:
024 557 033
Ezt a telefonszámot minden hétköznap
reggel 9 órától délután 1 óráig lehet hívni.


Október 30-án óraátállítás!

óráátállítás

Egy órával többet alhatunk október 30-án, ugyanis hajnali 3-ról 2 órára állítjuk vissza az órákat.

Ettől kezdve még hamarabb sötétedik, a nappalok egyre rövidülnek, az estéket pedig hosszabbnak érezzük. Utóbbinak számos kellemetlen mellékhatása is lehet: felmérések igazolják, hogy sokaknál okozhat depressziót, fáradtságot, alvási és emésztési zavarokat az átállási időszak.
Az Európai Unióból és a világ több országából is az óraátállítás megszüntetéséről érkeznek hírek, ám konkrét döntés még nem született.
Az észak-macedón kormány fontolgatja, hogy az idei évben a szokásoktól eltérően nem tér át a téli időszámításra, ezzel jelentős mennyiségű villanyáramot spórolnának meg. A kormány azért kénytelen takarékoskodni, mert kiderült, hogy csak két hétre elegendő gáztartalékkal rendelkeznek a távhőszolgáltatások biztosítására.

Október 30-án óraátállítás!

Ez azt jelenti, hogy október 30-án
hajnali 3 óráról 2 órára állítjuk vissza az órákat.
Ez miatt október 30-án 1 órával többet alhatunk majd.
Az óraátállítástól kezdve még hamarabb sötétedik.
A nappalok egyre rövidülnek,
az estéket pedig hosszabbnak érezzük majd.
Kutatások szerint az óraátállítás
miatti változásoktól sokaknál depresszió,
fáradékonyság, alvási zavarok
és emésztési zavarok jelentkeznek.
A világ több országában is meg akarják
szüntetni az óraátállítást.
Erről pontos döntés még nem született.
Október 30-tól a téli időszámítás kezdődik térségünkben.


Kézműves tábor Magyarkanizsán

Szünidei kézműves programot szervezett a Cnesa Oktatási és Művelődési Intézmény az általános iskolás gyerekek számára, a magyar kormány támogatásával.

A gyerekek három napon keresztül, a délelőtti órákban kézműves foglalkozásokon és egyéb játékokban vehetnek részt, a feladatok elvégzése során megszerzett tallérokat pedig az utolsó napon beválthatják kézműves tárgyakra.
Muhi Zsuzsanna foglalkozásvezető elmondta, jelenleg 50 gyermekkel dolgoznak, a következő két napban azonban még többen csatlakoznak majd hozzájuk.
„A tavalyi év sikerén felbuzdulva az idei évben is készítettünk a gyerekeknek egy ötlettárat a nyári szünetre. Idén is háromnapos, mint tavaly, első nap a nemezelésen lesz a hangsúly, a második napon egy mesét fogunk feldolgozni. A gyerekek kapnak egy mesét, amivel aztán nekik dolguk lesz, ugyanis különböző kérdéseket teszünk fel és különféle mese elemeket rejtünk el a Cnesa udvarában, ezt kell nekik majd összekeresgélni, összerakni és végül egy illusztrációt kell elkészíteni."

Kézműves tábor Magyarkanizsán

Kézműves tábort tartanak Magyarkanizsán a nyári szünidőben.

A kézműves tábort a Cnesa Oktatási
és Művelődési Intézmény szervezte meg.
Az általános iskolás gyerekek számára
van megszervezve a kézműves tábor.
A gyerekek 3 napig a délelőtti órákban
kézműves foglalkozásokon
és különböző játékokban vehetnek részt.
A gyerekek a feladatok elvégzése után
tallérokat kapnak.
A tallérokat az utolsó napon a gyerekek
beválthatják, amiből kézműves tárgyat tudnak választani.
A kézműves táborban ma 50 gyermek vett részt.
Ma augusztus 9-e, kedd van.
Szerdán és csütörtökön még több
gyereket várnak a kézműves táborba.
Szerda augusztus 10-e, holnap lesz.
Csütörtök augusztus 11-e lesz.


Meddig tartja még magát a tél?

Továbbra is marad az esős, hűvös idő. Az előrejelzések szerint egész héten lehet számítani helyenként záporokra.

A jelentősebb felmelegedés is várat még magára. A mai maximum hőmérséklet 8 fok körül alakul - jelzik a meteorológusok. Csütörtökön 0 és 6 fok közötti értékeket mérhetünk. A hétvégén kissé enyhébb idő lesz, de csak 2 fokkal. Az előrejelzések szerint pénteken 8, szombaton és vasárnap 9 fok várható nappal. A minimális értékek pedig valamivel fagypont alá esnek, -1 fokot jósolnak.

Meddig marad még a hűvös, télies időjárás?

Továbbra is marad az esős, hűvös időjárás térségünkben.

Az időjárás-előrejelzések szerint
egész héten lehet számítani
csapadékra, záporokra.
Csapadék ugyanaz, mint az eső.
A felmelegedésre, és a napos időjárásra
még várni kell.
Ma délután 8 fokos hőmérséklet várható.
Ma március 17-e, szerda van.
Csütörtökön is marad a hűvös időjárás.
Csütörtökön 0 fok és 6 fok között lesz
a hőmérséklet térségünkben.
Csütörtök március 18-a, holnap lesz.
A hétvégén nagyon kicsivel
melegebb időjárás lehet.
Ez azt jelenti, hogy szombaton
és vasárnap 9 fokig
melegszik a hőmérséklet.
Esténként és hajnalonként
akár fagy is kialakulhat.
Fagy akkor van, amikor
0 fok alá esik a hőmérséklet.


Szükség lehet ma az esernyőre

Folytatódik Szerbiában a hideg idő, sőt néhány fokkal hűvösebb lehet a levegő az előző napokhoz képest.

Országszerte borús idő lesz ma, helyenként gyenge esőzésekkel. A hegyvidékeken havazásra lehet számítani. A reggeli hőmérséklet 1 és 5, a legmagasabb nappali pedig 6 és 10 fok között alakul.
Pénteken is marad a borús idő, a hétvégére viszont kisüt a nap.

Szükség lehet ma az esernyőre

Folytatódik térségünkben a hideg időjárás.

Ma hűvösebb lesz a levegő
az előző napokhoz képest.
Ma március 17-e, csütörtök van.
Az egész országban felhős lesz ma az idő.
Több helyen csapadék is előfordulhat.
Csapadék ugyanaz, mint az eső.
Az ország hegyvidékein havazásra is lehet számítani.
A reggeli hőmérséklet
1 fok és 5 fok között van.
Ma a nappali hőmérséklet
6 fok és 10 fok között lesz.
Pénteken is marad a felhős, borús idő.
Péntek március 18-a, holnap lesz.
Ma és holnap is szükség lehet az esernyőkre.
A hétvégére napos időjárás várható.
Hétvége szombat és vasárnap.


Érkezik az eső

Változóan felhős időre számíthatunk a hét első két napjában. Hétfőn és kedden megszűnik a hőség, helyenként erősebb felhős területekre kell készülni.

Kedden éri el térségünket egy jelentősebb nedves léghullám. Helyenként előfordulhat zápor, zivatar, ezért holnap elmaradhatatlan kellékünk lehet az esernyő.
A legmagasabb nappali hőmérséklet ma még 29 fok körül alakul. Késő estére 18 és 23 fok közé süllyedhet a hőmérő higanyszála. Holnap a nappali csúcsok nem haladják majd meg a 25 Celsius fokot.
Ma gyenge hidegfronti hatás terheli szervezetünket, amely leginkább a szív-és érrendszeri megbetegedésben szenvedőket viseli majd meg.
Az előrejelzések szerint a hét második felében ismét száraz, napsütésben gazdag időre készülhetünk.

Érkezik az eső

Ma és holnap is felhős időjárás lesz térségünkben.

Ma augusztus 24-e,
hétfő van.
Holnap augusztus 25-e,
kedd lesz.
Ma és holnap is
hűvösebb időjárás lesz,
nem lesz hőség.
Ma délután maximum
29 fokos hőmérséklet lesz.
Ma este már hűvösebb lesz
a levegő.
Kedden érkezik az eső,
záporok és zivatarok is
kialakulhatnak.
Holnap fontos lesz
esernyőt vinni magunkkal.
Holnap délután
maximum 25 fokos
hőmérséklet lesz
térségünkben.
Szerdától már újra
felmelegedés várható,
sok napsütéssel.
Szerda augusztus 26-a lesz.